title: Sami Tamminen

text: Kaudeksi 2015–2016 KooKoo nostettiin SM-liigaan, mutta Tamminen pelasi kauden kuitenkin kokonaan seuran A-nuorissa, joiden toiseksi paras pistemies hän oli Joona Puhakan jälkeen tehoilla 12+15=27. Toukokuussa 2016 Tamminen KooKoon kanssa kaksivuotisen jatkosopimuksen. Hän teki SM-liigadebyyttinsä kauden 2016–2017 avauskierroksella 16. syyskuuta 2016 Saimaan Palloa vastaan. Tamminen sai ottelussa jääaikaa 9.17 minuuttia. Hän vietti ison osan kaudestaan vielä myös KooKoon A-nuorissa, kunnes helmikuussa 2017 seura lainasi Tammisen loppukaudeksi Mestis-joukkue KeuPa HT:hen. Koska KooKoo oli nimennyt hänet ns. nuorten pelaajien listalle, Tamminen palasi vielä siirtotakarajan jälkeen joukkueen vahvuuteen. Hän teki liigauransa avausmaalin 9. maaliskuuta 2017 vieraissa Saimaan Palloa vastaan. Tamminen sai ottelussa myös syöttöpisteen Jarkko Immosen tekemään maaliin. Hän ei palannut loppukaudella enää KeuPan vahvuuteen. Tamminen pelasi kauden aikana SM-liigassa 29 runkosarjaottelua tehopistein 1+3=4.


title: Sami Tamminen

text: Kaudella 2017–2018 Tamminen pelasi KooKoon SM-liigajoukkueessa 34 runkosarjaottelua tehopistein 4+3=7. Maaliskuussa 2018 hän teki joukkueen kanssa kaksivuotisen jatkosopimuksen. Kaudella 2018–2019, joulukuussa 2018 KooKoo lainasi Tammisen toistaiseksi voimassa olevalla sopimuksella Mestis-joukkue KOOVEE:hen.


title: Sami Tamminen

text: Tamminen on pelannut neljä poikien maaottelua.


title: Socotá

text: Socotá on Kolumbian kunta, joka sijaitsee Boyacán departementissa. Se sijaitsee Andien itäpuolella. Tunjaan on matkaa 134 kilometriä. Lähellä sijaitsevia kuntia ovat Jericó, Sativanorte, Pisba, Mongua, Chita, Támara, Sativasur, Tasco, Socha ja Gameza. Socotá perustettiin 19.1.1602. Socotán nimi viittaa muiscojen kieleen ja se tarkoittaa ”auringon ja kyntämisen maata”. Socotásta tuli kunta vuonna 1822. Vuonna 2009 muisteltiin venezuelalaisen vapaustaistelijan Simón Bolívarin käyntiä Socotássa. Socotán asukasluku on 10 039 asukasta. Enemmistö asukkaista on alle 40-vuotiaita. Enemmistö asukkaista on miehiä.


title: Socotá

text: Kaivosteollisuus on yksi Socotán pääelinkeinoista. Alueella on paljon hiiliteollisuutta. Muita elinkeinoja ovat esimerkiksi maatalous. Socotássa viljellään muun muassa vehnää, ohraa, perunaa, hernepapuja ja erilaisia vihanneksia. Myös karjaa kasvatetaan.


title: Socotá

text: Socotá kuuluu lämpimään ja lauhkeaan vyöhykkeeseen. Keskilämpötila on 16,4 astetta. Vuosittainen sademäärä on keskimäärin 1 116 millimetriä.


title: Socotá

text: Pisban kansallispuisto sijaitsee Socotássa. Socotán keskustassa sijaitsee Jorge Eliécer Gaitánin puisto.


title: Maria, Maria

text: Maria, Maria on vuonna 2007 Yle TV2-kanavalla esitetty viihteellinen keskusteluohjelma, jota juonsi Maria Veitola.


title: Vien sut täältä kotiin

text: Vien sut täältä kotiin on suomalaisen muusikko ja lauluntekijä Lauri Tähkän kolmas sooloalbumi, joka julkaistiin 16. syyskuuta 2016. Albumin on tuottanut Jukka Immonen ja se sisältää yhdeksän kappaletta. Kymmenes kappale nimeltään Oma elämä julkaistiin vain musiikkipalvelu Spotify:ssa. Albumi on lyriikoiltaan henkilökohtainen ja sen teemana on rakkaus. Albumi nousi myös julkaisuviikon jälkeisellä viikolla 38/2016 Suomen virallisen albumilistan ykköseksi.


title: Vien sut täältä kotiin

text: Albumilta julkaistiin 22. huhtikuuta 2016 ensimmäinen single "Morsian". Kappale oli julkaisupäivänään myös ensiesityksessä, kun Tähkä esiintyi Voice of Finlandissa. Toinen single "Minun suomeni" julkaistiin 2. syyskuuta 2016. Albumilta julkaistiin kolmas single "Sinä olet minun" 18. marraskuuta 2016.


title: Vien sut täältä kotiin

text: Tähkä järjesti ennen albumin julkaisua ennakkokuuntelutilaisuuksia kolmessa Suomen kaupungissa. Osallistujat tilaisuuksiin arvottiin ja niihin pääsi hakemaan Radio Novan sivuilla olleen kilpailun kautta. Jokaiseen tilaisuuteen arvottiin noin 30-40 henkilöä. Tilaisuuksissa Tähkä kuuntelutti levyään ja kertoi kappaleiden sävellys- ja sanoitustyöstä.


title: PS Aaron Manby

text:
PS Aaron Manby oli ensimmäinen rautarunkoinen merellä purjehtinyt höyrylaiva. Vuonna 1822 alus seilasi Lontoosta Pariisiin. Rautaisen höyrylaivan rakentamisen idean oli ajanut läpi nuori ja kunnianhimoinen meriupseeri Charles Napier ja alus valmistettiin Aaron Mandyn omistamassa Horseley Ironworks-ruukissa, Tiptonissa, Staffordshire-kreivikunnassa. Alus sai nimensä valmistajansa mukaan.
Alus koottiin Aaron Mandyn ruukissa ja purettiin Napierin tarkastuksen jälkeen ja kuljetettiin sitten osissa Rotherhitheen Thamesin rannalle, jossa se koottiin uudelleen sekä varustettiin heiluvasylinterisellä höyrykoneelle, jossa oli kaksi sylinteriä. Manby oli saanut vuonna 1821 patentin 4558 ("Oscilating engine") heiluvasylinteriselle höyrykoneelle laivakäyttöön. Höyrykone valmistettiin John Pennin (senior) ruukissa, joka sijaitsi kokoonpanopaikan lähellä. Aluksen pituus oli 32 metriä, leveys 5,2 metriä ja paino 120 tonnia. Siipirattaan halkaisija oli 3.2 metriä, mutta leveys vain 76 senttiä, jotta alus pystyi liikennöimään Seinen kapeikoissa. Alus ei ollut ensimmäinen rautarunkoinen laiva, proomu Comet (proomu) oli tehty pari vuotta aikaisemmin, mutta silti tuohon aikaan suhtauduttiin epäilevästi rautaisten alusten pysymiseen pinnalla. PS Aaron Mandy pysyi pinnalla myös höyrykoneen kanssa ja saavutti 9 solmun nopeuden.


title: PS Aaron Manby

text: Matkalla Lontoosta Pariisiin vuonna 1822 aluksen kapteenina oli Charles Napier ja konemestarina Aaron Mandyn poika Charles Mandy. Aluksen keskinopeus oli 8 solmua. Aluksella tehtiin muutama edestakainen Lontoo-Pariisimatka, mutta sitten se myytiin Ranskaan. Siellä se liikennöi vuoteen 1830 ja sen jälkeen se siirtyi Loire-joelle, jossa se oli käytössä 25 vuotta kunnes romutettiin vuonna 1855.


title: M/T Wiikinki

text: M/T Wiikinki oli suomalainen tankkilaiva, joka oli valmistuttuaan vuonna 1952 Suomen suurin alus. Se oli vuosina 1953–1969 asti Antti Wihurin varustamon Suomen Tankkilaiva Oy:n omistuksessa, kunnes se myytiin panamalaiselle Compania de Navegacion San Agustin SA:lle ja sai lyhyemmän nimen "Wikinki". Keväällä 1972 alus vaurioitui juututtuaan jäihin Kanadan St. Lawrencen lahdella matkalla Antwerpenistä Quebeciin. Se todettiin korjauskelvottomaksi ja myytiin Espanjaan romutettavaksi.


title: Sorrenton niemimaa

text: Sorrenton niemimaa on Tyrrhenanmereen työntyvä niemimaa Etelä-Italiassa Campanian alueella.


title: Sorrenton niemimaa

text: Sorrenton niemimaan pohjoispuolella on Napolinlahti ja Sorrenton rannikko sekä eteläpuolella Salernonlahti ja Amalfin rannikko. Niemimaa jakautuu samalla kahteen eri maakuntaan. Pohjoinen puoli kuuluu Napolin metropolikaupunkiin ja eteläpuoli Salernon maakuntaan. Niemimaan selkärankana on Monti Lattarin vuoristo. Niemimaan jatkeena merellä oleva Caprin saari on aikoinaan ollut yhteydessä mantereeseen. Niemimaan maasto on vaihtelevaa, jossa vuorottelevat erikorkuiset huiput ja syvät laaksot. Sorrenton niemimaalla on yli 500 kilometriä merkittyjä vaelluspolkuja.


title: Sorrenton niemimaa

text: Sorrenton niemimaalla viljellään runsaasti sitruunapuita. Lisäksi siellä viljellään myös muita sitruspuita sekä oliivipuita ja viiniköynnöksiä.


title: M/S Atalaya

text: M/S Atalaya oli suomalainen rahtilaiva, joka kuului Oy Suomen Etelä-Amerikan Linjan omistukseen vuosina 1954–1971. Se myytiin Kreikkaan ja purjehti nimellä "M/S Apollonia" vuoteen 1980 asti, jolloin se myytiin romutettavaksi Taiwaniin.


title: Väinö Kopponen

text: Väinö Rudolf Kopponen (4. joulukuuta 1905 Viipuri – 10. marraskuuta 1986) oli suomalainen kihlakunnantuomari ja suomentaja.


title: Väinö Kopponen

text: Kopposen vanhemmat olivat vahtimestari Iisakki Kopponen ja Ida Maria Kärkkäinen. Hän pääsi ylioppilaaksi 1923 ja suoritti ylemmän oikeustutkinnon 1929.


title: Väinö Kopponen

text: Kopponen toimi Viipurin hovioikeudessa kanslistina 1935–1937 ja kirjaajana 1937–1944 sekä Itä-Suomen hovioikeudessa notaarina 1944–1947, viskaalina 1947–1948 ja asessorina 1948–1951. Hän oli Jämsän tuomiokunnan tuomarina vuodesta 1951 alkaen.


title: Väinö Kopponen

text: Kopponen kuului armenialais-kreikkalaisen mystikon ja filosofin G. I. Gurdjieffin opetuksiin perustuneen Neljäs tie-järjestelmän kannattajiin. Hän suomensi useita Gurdjieffin oppilaan englantilaisen matemaatikon ja kirjailijan John Godolphin Bennettin (1897–1974) teoksia ja osallistui myös Bennettin Englannissa pitämään seminaariin. Kopponen johti Bennettin ja Gurdjieffin opetuksia tutkineita ryhmiä Helsingissä, Turussa ja Jämsässä . Väinö Kopponen oli Karatas-Seuran primus motor ja yksi sen perustajajäsenistä. .


title: DNA-polymeraasi

text: Molekyylibiologiassa DNA-polymeraasit () ovat entsyymeitä, jotka syntetisoivat DNA-molekyylejä DNA:n rakennusosista, deoksiribonukleotideistä. Nämä entsyymit ovat keskeisiä DNA:n replikaatiolle ja toimivat tavallisesti pareina kahden identtisen DNA-juosteen tuottamiseksi yksittäisestä alkuperäisestä DNA-molekyylistä. Prosessin aikana DNA-polymeraasi "lukee" olemassa olevia DNA-juosteita tuottaakseen kaksi uutta DNA-juostetta, jotka ovat samankaltaisia kuin alkuperäiset juosteet.


title: DNA-polymeraasi

text: Nämä entsyymit katalysoivat seuraavaa kemiallista reaktiota:


title: DNA-polymeraasi

text: Katalyysi liittää DNA-juosteen 3'-päähän yhden nukleotidin kerralla.


title: DNA-polymeraasi

text: DNA-polymeraaseja tarvitaan joka kerta kun tapahtuu solunjakautuminen. Tällöin DNA-polymeraasit auttavat solun DNA:n kahdentamisessa niin, että kumpaankin tytärsoluun tulee kopio alkuperäisestä DNA-molekyylistä. Tällä tavoin geneettinen informaatio välittyy sukupolvelta toiselle.


title: DNA-polymeraasi

text: Ennen kuin kahdentuminen voi tapahtua, helikaasi-niminen entsyymi käärii DNA-molekyylin auki sen tiiviisti pakatusta muodosta. Tämä avaa kaksoiskierteisen DNA:n, paljastaen kaksi erillistä DNA-juostetta, joita DNA-polymeraasit voivat sitten käyttää malleina replikaatiossa.


title: Jouka Juhola

text: Jouka Juhola (s. 14. heinäkuuta 1997 Harjavalta) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan vasen laitahyökkäjä. Juhola on kuvaillut itseään pelityyliltään klassiseksi voimahyökkääjäksi, joka pelaa suoraviivaisesti, luistelee vahvasti molempiin suuntiin, pyrkii pelaamaan turvallista peruspeliä sekä tekemään oikeita ratkaisuja.


title: Jouka Juhola

text: Juhola on Harjavallan Kuparikiekon kasvatti. Timo Saarikoski ja Pasi Saarela houkuttelivat hänet Pohjola-leirin kautta Rauman Lukkoon, jossa Juhola voitti kauden 2011–2012 päätteeksi C-nuorten SM-pronssia. Kaudeksi 2013–2014 hän siirtyi Porin Ässien B-nuoriin.


title: Jouka Juhola

text: Kaudeksi 2014–2015 Juhola nostettiin Ässien SM-liigarinkiin. Hän pelasi kautensa kuitenkin kokonaan vielä seuran A-nuorissa, kuten myös seuraavankin kauden 2015–2016. Huhtikuussa 2016 Juhola teki Ässien kanssa vuoden mittaisen SM-liigasopimuksen. Hän teki liigadebyyttinsä kauden 2016–2017 toisella kierroksella 17. syyskuuta 2016 Juholan entistä junioriseuraa paikallisottelussa Rauman Lukkoa vastaan. Hän sai ottelussa jääaikaa 7.55 minuuttia. Juhola sai myös yhden kahden minuutin jäähyn kiinnipitämisestä. Kaikkiaan hänen tulokaskautensa toi 34 runkosarjaottelussa kolme syöttöpistettä. Juhola pelasi ison osan kaudestaan myös Ässien A-nuorissa, jossa hän voitti kauden päätteeksi SM-hopeaa. Marraskuun 2016 lopulla Juhola teki Ässien kanssa kaksivuotisen jatkosopimuksen.


title: Jouka Juhola

text: Kaudella 2017–2018 Juhola pelasi SM-liigassa 19 runkosarjaottelua tehopistein 2+1=3. Hän teki liigauransa avausmaalin 23. syyskuuta 2017 Kalevan Palloa vastaan. Juhola pelasi ison osan kaudestaan myös Ässien A-nuorissa. Hänen kautensa päättyi loukkaantumisten vuoksi kuitenkin runkosarjaan.


title: Jouka Juhola

text: Juhola putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Yhteensä hän on pelannut 26 poikien maaottelua.


title: Jouka Juhola

text: Juhola on käynyt lukion Porin suomalaisen yhteislyseon urheilulinjalla.


title: New York Mills

text: New York Mills on kaupunki Minnesotan osavaltion Otter Tailin piirikunnassa Yhdysvalloissa. Se sijaitsee Minnesotan järvialueella. Kaupungissa on 1 199 asukasta (vuonna 2010).


title: New York Mills

text: Kaupunki on saanut alkunsa vuonna 1884 rautatien varteen perustetuista sahalaitoksista. Sen ensimmäisistä asukkaista monet olivat suomalaisia. New York Mills oli yksi suomenkielisen julkaisutoiminnan keskuksista, jossa ilmestyivät muun muassa sanomalehdet "Uusi Kotimaa" ja "Minnesotan Uutiset" (myöhemmin "Amerikan Uutiset").


title: Presidentin dementia

text: Presidentin dementia: Suomessa valta kuuluu kansalle. Kauhean hauska kansallisnäytelmä on Jouko Turkan kirjoittama näytelmä. Se sai kantaesityksensä Turkan ohjaamana Suomen Kansallisteatterin Suurella näyttämöllä 9. helmikuuta 1994. Näytelmä käsittelee Urho Kekkosta ja aiheutti kiivasta keskustelua jo ennen ensi-iltaa ja myös sen jälkeen. Kekkosta näytelmässä esitti Heikki Nousiainen. Näytelmässä esiintyivät myös Pekka Autiovuori, Elli Carstén, Olli Ikonen, Jaana Jonkari, Keijo Komppa, Marita Nordberg ja Tapani Perttu.


title: Ville Leskinen (jääkiekkoilija, 1995)

text: Ville Elmeri Leskinen (s. 29. heinäkuuta 1995 Pieksämäki) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan oikea laitahyökkääjä. Joukkueen entisen päävalmentajan, Risto Dufvan mukaan Leskinen on todellinen luontainen maalintekijä.


title: Ville Leskinen (jääkiekkoilija, 1995)

text: Leskinen on Pieksämäen Pallo-Seppojen kasvatti. Kaudella 2010–2011 hän oli seitsemällä osumallaan Warkiksen ja PiPSin yhdistelmäjoukkueen paras maalintekijä C-nuorten I-divisioonan karsinnoissa Aleksi Hämäläisen kanssa. C-nuorten II-divisioonan runkosarjassa Leskinen voitti joukkueen sisäisen piste-, maali- ja syöttöpörssin tehoilla 37+33=70, joilla hän sijoittui koko sarjan pistepörssissä kolmanneksi. Leskinen voitti kauden päätteeksi pronssia.


title: Ville Leskinen (jääkiekkoilija, 1995)

text: Kaudeksi 2011–2012 Leskinen siirtyi Kalevan Pallon junioreihin. Kaudella 2013–2014 hän oli tehoilla 15+16=31 seuran A-nuorten toiseksi paras pistemies Miikka Pitkäsen jälkeen. Kaudeksi 2014–2015 Leskinen siirtyi Jokereiden A-nuoriin. Hän oli joukkueen paras maalintekijä ja kolmanneksi paras pistemies tehoilla 18+15=33. Kaudella 2015–2016 Leskinen oli Jokereiden paras maalintekijä ja toiseksi paras pistemies Aleksi Ainalin jälkeen tehoilla 30+33=63. Hän sijoittui koko A-nuorten SM-liigan maalipörssissä toiseksi edellään vain Bluesin Kasper Björkqvist sekä pistepörssissä neljänneksi.


title: Ville Leskinen (jääkiekkoilija, 1995)

text: Leskinen siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureihin. Hän teki liigadebyyttinsä kauden toisella kierroksella 17. syyskuuta 2016 Kalevan Palloa vastaan. Leskinen sai ottelussa jääaikaa 7.59 minuuttia. Hän teki ottelussa myös liigauransa avausmaalin ja sai yhden syöttöpisteen. Leskinen keräsi Jukureiden seurahistorian ensimmäisestä, 4–2-lukemiin päättyneestä Suomen pääsarjatason voitto-ottelusta teholukeman +3. Hän pelasi Jukureissa kaikkiaan yhdeksän runkosarjaottelua tehopistein 1+1=2. Lokakuun 2016 lopulla seura lainasi Leskisen toistaiseksi voimassa olevalla sopimuksella Jokipoikiin. Hän pelasi siellä 11 ottelua sekä sittemmin kolme ottelua lainalla Mestiksen nousijajoukkue Iisalmen Peli-Karhuissa, jonne Jukurit lainasi Leskisen lopulta loppukauden kattavalla sopimuksella tammi-helmikuun 2017 vaihteessa.


title: Ville Leskinen (jääkiekkoilija, 1995)

text: Kausi 2017–2018 oli Leskiselle varsinainen tulokaskausi SM-liigassa ja se toi hänelle 58 runkosarjaottelussa tehot 11+5=16. Hän pelasi kauden aikana myös yhden ottelun lainalla Mestiksen nousijajoukkue Imatran Ketterässä.


title: Ville Leskinen (jääkiekkoilija, 1995)

text: Leskisen pikkuveli Otto pelaa puolustajana KalPan SM-liigajoukkueessa.


title: Vuohijärven kirkko

text: Vuohijärven kirkko on entinen kirkkorakennus Vuohijärven kylässä Valkealassa Kouvolassa. Vuohijärven kasvettua teollisuuden ansiosta syntyi tarve kirkkorakennukselle 1960-luvun taitteessa. Rakennuksen on suunnitellut arkkitehti Väinö Vuorinen, ja se valmistui vuonna 1966. Tiiliseen rakennukseen tehtiin kirkkotilojen lisäksi muun muassa paikallisen Säästöpankin konttori ja diakonissan asunto. Kirkon kellotapulissa on luovutettuun Karjalaan jääneen Säkkijärven kirkon kello. Alttaritaulun on maalannut taiteilija Tapani Lemminkäinen, ja se kuvaa Vuohijärven teollisuustaajaman elämää 1970-luvun alussa. Alttaritaulu on nykyään Valkealan seurakuntakeskuksen yläsalissa.


title: Vuohijärven kirkko

text: Vuohijärven seurakuntaelämän hiipuminen 2000-luvun alussa ja seurakunnan heikentynyt taloustilanne antoivat aiheen pohtia kirkon tulevaisuutta. Tilannetta ei helpottanut myöskään se, että erityisesti kirkon siipiosa kärsi vakavista kosteusvaurioista. Seurakunta asetti kirkon myyntiin, ja sen osti Kulttuurikeskus Salmela 40 000 euron hintaan. Hintaa alensi kirkon huonokuntoisuus Kirkon jäähyväisjumalanpalvelus järjestettiin helatorstaina 2014. Rakennuksen uudet omistajat avasivat kirkon uudestaan näyttely- ja konserttikäyttöön remontin jälkeen kesäkuussa 2015. Ostotarjoukseen kuului myös mahdollisuus siihen, että seurakunta voi vuokrata rakennusta tarvittaessa omaan käyttöönsä.


title: Teemu Turunen

text: Teemu Turunen voi tarkoittaa seuraavia henkilöitä:


title: Teemu Turunen (jääkiekkoilija)

text: Teemu Eemeli Turunen (s. 24. marraskuuta 1995 Helsinki) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä. Jatkoaika.com -sivuston Mestis-toimitus kertoi syksyllä 2015 "Nimi mieleen" -juttusarjassa Turusen olevan käsiltään taitava, liukasliikkeinen, terävästi laukova ja erittäin viihdyttävä pelaaja, joka pystyy kentällä arvaamattomiinkin ratkaisuihin.


title: Teemu Turunen (jääkiekkoilija)

text: Turunen on Jokereiden kasvatti. Hän oli kaudella 2010–2011 C-nuorten SM-sarjan runkosarjassa joukkueensa paras pistemies ja maalintekijä tehoilla 17+17=34. Turunen palkittiin kauden päätteeksi sarjan herrasmiespelaajana Holger Granström -palkinnolla. Kahden seuraavan kauden päätteeksi hän voitti B-nuorten Suomenmestaruuden. Turunen jakoi seitsemällä osumallaan kevään 2013 pudotuspelien maalipörssin voiton joukkuetoverinsa Aleksi Mustosen ja Ässien Niklas Lehtimäen kanssa. Kaudella 2012–2013 hän oli tehoilla 15+8=23 Jokereiden A-nuorten paras maalintekijä ja sisäisen pistepörssin toinen Santeri Saaren kanssa edellään vain Kasperi Ojantakanen. Kaudella 2013–2014 Turunen oli joukkueen paras syöttäjä ja toiseksi paras pistemies Ojantakasen jälkeen tehoilla 18+34=52, joilla hän jakoi A-nuorten SM-liigan pistepörssin yhdeksännen sijan TPS:n Jasper Lindstenin kanssa.


title: Teemu Turunen (jääkiekkoilija)

text: Kesäkuussa 2014 Turunen teki 1+1-vuotisen KHL-sopimuksen Jokereiden kanssa. Vain muutamaa päivää myöhemmin seura lainasi hänet koko kauden 2014–2015 kattaneella sopimuksella Mestis-joukkue Mikkelin Jukureihin. Turusen tulokaskausi sarjassa toi 51 runkosarjaottelussa tehot 11+14=25 ja yhdeksässä playoff-ottelussa yhden syöttöpisteen. Hän voitti kauden päätteeksi Mestiksen mestaruuden. Jokerit ei käyttänyt Turusen sopimuksessa ollutta optiota, mutta hän teki toukokuussa 2015 vuoden mittaisen jatkosopimuksen Jukureiden kanssa. Kaudella 2015–2016 Turunen teki Mestiksen runkosarjassa 38 tehopistettä. Hän sijoittui pudotuspeleissä tehoilla 8+7=15 maalipörssissä toiseksi edellään vain Hokin Aku Kestilä sekä pistepörssissä kolmanneksi. Turunen voitti kauden päätteeksi Mestiksen mestaruuden. Hänet palkittiin sarjan herrasmiespelaajana Waltteri Immonen -palkinnolla.


title: Teemu Turunen (jääkiekkoilija)

text: Turunen siirtyi kaudeksi 2016–2017 2+1-vuotisella sopimuksella SM-liigajoukkue Hämeenlinnan Pallokerhoon, johon Jukureista siirtyi myös päävalmentaja Antti Pennanen. Hän teki liigadebyyttinsä runkosarjan avauskierroksella 17. syyskuuta 2016 Oulun Kärppiä vastaan. Turunen sai ottelussa jääaikaa 10.58 minuuttia. Liigauransa avausmaalin hän teki viidennessä ottelussaan 29. syyskuuta 2016 vieraissa myös Oulun Kärppiä vastaan. Turunen keräsi ottelussa myös yhden syöttöpisteen. Kaikkiaan hänen tulokaskautensa toi 58 runkosarjaottelussa tehot 11+19=30 ja seitsemässä playoff-ottelussa tehot 1+3=4. Turunen oli runkosarjassa HPK:n toiseksi paras pistemies Sakari Mannisen jälkeen. Hän jakoi koko tulokkaiden pistepörssin voiton Ilveksen Otto Koivulan kanssa, mutta Turunen vei Koivulaa yhden maalin enemmän tehneenä varsinaisen kärkisijan. Hän voitti myös tulokkaiden tehotilaston lukemalla +21. Turusen liigauran ensimmäinen playoff-maali syntyi kuudennessa puolivälieräottelussa 31. maaliskuuta 2017 JYPiä vastaan. Hänen osumansa jäi HPK:n 5–2-voittoon päättyneen ottelun ratkaisumaaliksi. Turunen sai ottelussa myös syöttöpisteen Eero Somervuoren tekemään ylivoimamaaliin. Jani Juselius valitsi hänet ottelun Alumnien tähtien kakkostähdeksi. JYP voitti kuitenkin lopulta koko ottelusarjan ja eteni välieriin otteluvoitoin 4–3. Turunen oli kauden päätteeksi ehdolla koko SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinto meni lopulta kuitenkin Ilveksen Otto Koivulalle.


title: Teemu Turunen (jääkiekkoilija)

text: Kaudella 2017–2018 Turunen jakoi 17 osumallaan HPK:n sisäisen maalipörssin toisen sijan Otto Paajasen kanssa edellään vain kesken kauden Kärppiin siirtynyt Kristian Vesalainen. Tehopisteitä runkosarjassa kertyi kaikkiaan 32. Hän voitti myös joukkueensa sisäisen tehotilaston lukemalla +4. 17. lokakuuta 2017 Kalevan Palloa vastaan Turunen teki SM-liigauransa ensimmäisen kypärätempun. Hänen toinen maalinsa syntyi ylivoimalla. Ari Kokko valitsi Turusen ottelun Alumnien tähtien ykköstähdeksi. Hän edusti HPK:ta kauden aikana myös Spengler Cupissa. Joulukuussa 2017 joukkue käytti Turusen sopimuksessa olleen option ja teki vuoden mittaisen jatkosopimuksen hänen kanssaan.


title: Teemu Turunen (jääkiekkoilija)

text: Turunen on pelannut Suomen A-maajoukkueessa neljä ottelua ilman tehopisteitä. Hän teki A-maajoukkuedebyyttinsä Karjala-turnauksen toisessa ottelussa 10. marraskuuta 2018 Helsingin Hartwall Arenalla Tšekkiä vastaan. Turunen merkittiin Suomen nelosketjun oikeaan laitaan Juhani Tyrväisen ja Joonas Nättisen viereen.


title: Teemu Turunen (jääkiekkoilija)

text: Turunen on pelannut kuusi nuorten ja 12 poikien maaottelua.


title: Carl Stalling

text: Carl W. Stalling (10. marraskuuta 1891 Lexington, Missouri – 29. marraskuuta 1972) oli yhdysvaltalainen animaatiomusiikin säveltäjä ja sovittaja. Hän työskenteli pitkään Warner Bros. -tuotantoyhtiölle ja hänet muistetaan varsinkin suosittujen "Merrie Melodies" - ja "Looney Tunes" -sarjojen musiikeista.


title: Carl Stalling

text: Stallingin vanhemmat olivat saksalaistaustaisia siirtolaisia. Stalling aloitti uransa elokuvateatterin urkurina mykkäelokuvien aikana ja sai jo tuolloin tilaisuuden improvisoida musiikkia elokuviin. Työskennellessään Kansas Cityssä elokuvateatterin orkesterinjohtajana hän tutustui nuoreen Walt Disneyyn, joka palkkasi hänet vuonna 1928 ryhtyessään tuottamaan äänellä varustettuja animaatioita. Stalling sävelsi musiikin noin viiteentoista Disney-yhtiön varhaiseen lyhytanimaatioon, mukaan lukien "Silly Symphonies" -sarjan ensimmäiseen osaan "The Skeleton Danceen" (1929). Stalling myös ääninäytteli Mikki Hiirtä yhdessä varhaisessa animaatiossa. Stalling lähti Disneyltä vuonna 1930 ja työskenteli seuraavan kuuden vuoden aikana eri animaatiostudioilla, pisimpään Disneyltä samaan aikaan lähteneen Ub Iwerksin palkkalistoilla.


title: Carl Stalling

text: Vuonna 1936 Stalling palkattiin Warner Bros.:ille, jossa hän toimi studion animaatio-osaston musiikillisena johtajana vuoteen 1958. Hän sävelsi tänä aikana musiikin noin 600 lyhyeen piirrosanimaatioon, joiden ohjaajina toimivat muun muassa Robert McKimson, Bob Clampett, Chuck Jones ja Tex Avery. Stalling työskenteli nopeassa tahdissa ja sävelsi yhden lyhytelokuvan viikossa. Äänityksissä hänellä oli käytössään Milt Franklynin johtama Warner Bros.:in 50 soittajan orkesteri. Stallingin aikana Warnerin animaatiosarjat saivat kuuluisat tunnusmusiikkinsa: "Merrie Melodies" -sarjan tunnuksena toimi instrumentaalinen versio laulusta ”Merrily We Roll Along” ja "Looney Tunes" -sarjan tunnuksena vastaavasti ”The Merry-Go-Round Broke Down”. Stalling kehitti myös tuotantoyhtiön alkutunnuksen yhteydessä käytetyn musiikillisen ääniefektin, sähkökitaran kielellä luodun ponnahtavan äänen.


title: Carl Stalling

text: Stallingin animaatiosävellyksille oli ominaista musiikin kytkeytyminen tiukasti valkokankaalla tapahtuneeseen toimintaan, mikä merkitsi poikkeamista perinteisistä säveltämisen periaatteista kuten teemojen kehittelystä. Stallingin onkin sanottu luoneen animaatiomusiikin sävellystyylin, jossa musiikki on alistettu kuvalle, ja jota on kutsuttu pilkallisesti ”mikkihiireilyksi” ("Mickey mousing"). Toisaalta jotkut ovat ylistäneet Stallingia postmodernismin edelläkävijäksi elokuvamusiikissa hänen yhdistellessään eri tyylilajeista poimittuja elementtejä perinteiset musiikkiteosten muodot rikkoen. Hänellä oli tapana lainata musiikissaan runsaasti valmiiksi tunnettuja melodioita ja hän yhdisteli rohkeasti klassista musiikkia, jazzia, kansanlauluja ja aikansa pop-musiikkia. Erityisen mielellään hän lainasi Raymond Scottin säveltämää kokeilevaa viihdemusiikkia, johon Warner Bros. oli hankkinut oikeudet. Stalling käytti myös vitsikkäitä musiikillisia lainauksia, esimerkiksi instrumentaalisia melodianpätkiä lauluista, joiden sanat sopivat kunkin kohtauksen sisältöön.


title: Okazakin fragmentit

text: Okazakin fragmentit ovat lyhyitä, hiljattain syntetisoituja DNA-fragmentteja, jotka muodostuvat jäljessä seuraavalle mallijuosteelle DNA:n replikaation aikana. Ne ovat komplementaarisia mallijuosteelle ja muodostavat yhdessä lyhyitä DNA-kaksoisjuostepätkiä. Okazakin fragmentit ovat 1000–2000 nukleotidin pituisia esitumallisissa (esim. kolibakteerissa) ja noin 100–200 nukleotidin pituisia aitotumaisissa. Niitä erottavat RNA-alukkeet ja ne ovat erillään toisistaan kunnes RNA-alukkeet on poistettu, jonka jälkeen ligaasi liittää kaksi fragmenttia yhtenäiseksi komplementaariseksi DNA-juosteeksi.


title: Okazakin fragmentit

text: Johtavalla mallijuosteella DNA:n replikaatio etenee jatkuvasti DNA-molekyyliä pitkin sitä mukaa kun kaksijuosteinen DNA avautuu, mutta seuraavalla mallijuosteella uusi DNA syntetisoidaan pätkissä, jotka DNA-ligaasi-niminen entsyymi myöhemmin yhdistää. Tämä johtuu siitä, että uutta DNA:ta syntetisoivat entsyymit (DNA-polymeraasit) voivat ainoastaan edetä yhteen suuntaan DNA-molekyylillä. Johtavalla mallijuosteella tämä on keskeytymätöntä, mutta seuraavalla mallijuosteella se on katkonaista.


title: Okazakin fragmentit

text: DNA syntetisoidaan 5'–3'-suuntaan, joten replikaatio on keskeytymätöntä kun kopioidaan 3'–5'-juostetta. Fosfodiesterisidoksia muodostuu 3' ja 5' välille ja nukleotideja voidaan lisätä jatkuvasti johtavalle juosteelle DNA-polymeraasin avulla. Jotta voitaisiin syntetisoida seuraava juoste, synteesi etenee pienissä pätkissä. Näitä uusia DNA-pätkiä kutsutaan Okazakin fragmenteiksi ja kukin tarvitsee oman RNA-alukkeen.


title: Okazakin fragmentit

text: Sarja 1960-luvulla tehtyjä kokeita johti Okazakin fragmenttien löytymiseen. Reiji Okazaki, Tsuneko Okazaki, Kiwako Sakabe ja heidän kollegansa tekivät kokeet samalla kun he tutkivat kolibakteerin ("Escherichia coli") DNA:n replikaatiota. Vuonna 1966 Kiwako Sakabe ja Reiji Okazaki olivat ensimmäiset, jotka osoittivat, että DNA:n replikaatio oli katkonainen prosessi, jossa oli mukana fragmentteja. Tieteilijät ja heidän kollegat jatkoivat fragmenttien tutkimista kun he tutkivat bakteriofagien DNA:n replikaatiota kolibakteereissa.


title: Matti Autio (kenraali)

text: Matti Jaakko Autio (10. joulukuuta 1934 Kuolajärvi – 6. toukokuuta 2017 Turku) oli suomalainen kenraaliluutnantti, joka toimi Suomen rajavartiolaitoksen päällikkönä.


title: Matti Autio (kenraali)

text: Aution vanhemmat olivat majuri Viljo Jaakko Autio ja Vilma Lempi Laitila. Hänen puolisonsa on Lilli Mirjam Pirilä. Autio tuli ylioppilaaksi 1954 ja valmistui Kadettikoulusta 1957 ja Sotakorkeakoulusta 1969. Hän toimi ensin nuorempana upseerina Lapin rajavartiostossa 1957–1958, Rajakoulun opetusupseerina 1958–1959, Kaakkois-Suomen rajavartioston vartioupseerina 1959–1962, sitten Lapin rajavartiostossa komppanian- ja toimistopäällikkönä 1962–1971. Rajavartiolaitoksen esikunnan toimistoesiupseeri hän oli 1971–1975. Kaakkois-Suomen rajavartioston apulaiskomentajana Autio toimi 1975–1978 ja komentajana 1978–1982. Rajavartiolaitoksen esikunnassa rajaosaston päällikkö 1983–1989. Suomen rajavartiolaitoksen päällikkö Autio oli 1. helmikuuta 1989 – 31. joulukuuta 1997, hänen seuraajansa tehtävässä oli kenraali Hannu Ahonen. Autio ylennettiin vänrikiksi 1955, luutnantiksi 1958, yliluutnantiksi 1961, kapteeniksi 1964, majuriksi 1969, everstiluutnantiksi 1975, everstiksi 1979, kenraalimajuriksi 1988 ja kenraaliluutnantiksi 1989.


title: Matti Autio (kenraali)

text: Autio toimi sekä Suomen Hiihtoliiton että Kansainvälisen Hiihtoliiton hallituksen jäsenenä, ensin mainitun hallituksen puheenjohtaja hän oli 1986–1989.


title: Leidit laukkamatkalla

text: Leidit laukkamatkalla on vuonna 2013 TV5-kanavalla esitetty 6-osainen viihdeohjelma, jossa Tiina Lymi ja Mari Perankoski tutustuvat Englantilaiseen laukkakulttuuriin.


title: Bahman Golbarnezhad

text: Bahman Golbarnezhad (12. kesäkuuta 1968 Abadan – 17. syyskuuta 2016) oli iranilainen vammaisurheilija, joka edusti maataan pyöräilyssä C4-luokassa Lontoon paralympialaisissa 2012 ja Rio de Janeiron paralympialaisissa 2016. Hän oli Iranin–Irakin sodan veteraani.


title: Bahman Golbarnezhad

text: Golbarnezhad kuoli Rion paralympialaisissa 17. syyskuuta 2016 käydyssä maantieajon kilpailussa sattuneessa onnettomuudessa.


title: Dan Middleton

text: Daniel Middleton (s. 8. marraskuuta 1991) on brittiläinen, myös nimellä TheDiamondMinecart (tai lyhyemmin DanTDM) tunnettu, tubettaja, joka tekee pelivideoita keskittyen pääasiassa Minecraftiin. Hänellä oli syyskuussa 2016 yli 12,4 miljoonaa tilaajaa kanavallaan ja hänen videonsa olivat saaneet jo yli 8 miljardia näyttökertaa. Hänen kanavansa on yksi YouTuben suosituimmista.


title: Savína Giannátou

text: Savína Giannátou (joskus "Yannátou"/"Yiannátou", , s. 16. maaliskuuta 1959 Ateena, Kreikka) on kreikkalainen laulaja.


title: Savína Giannátou

text: Giannátou opiskeli laulua Ateenan konservatoriossa sekä Lontoossa Guildhall School of Music and Drama -oppilaitoksessa. Hänen ohjelmistonsa koostuu pääosin välimerellisestä musiikista. Hän ottaa vaikutteita musiikkiinsa eri Välimeren maiden muiikista.


title: Savína Giannátou

text: Hän on 1990-luvulta lähtien esiintynyt satunnaisesti naistriona yhdessä kreikkalaiskollegoidensa Élli Paspalán ja María Farantoúrin kanssa.


title: Lohkorakentaminen

text: Lohkorakentaminen on nykyaikainen laivan runkorakentamisen tapa, jossa aluksen runko kootaan tehdaslinjastolla rakennetuista standardisoiduista lohkoista. Lohkojen koko ja muoto vaihtelevat aluksen koon ja runkomuodon mukaan. Lohkon paikka laivan rungossa vaikuttaa sen rakenteen monimutkaisuuteen. Hotelliosan lohkot ovat yksinkertaisempia ja nopeampia valmistaa kuin rungon vedenalaisen osan konealueiden lohkot. Valmiit lohkot liitetään laivanrakennusaltaassa rungonkoontivaiheessa yhteen laivan rungoksi. Valmiiden lohkojen siirtelyyn telakka-alueella käytetään nostureita ja tarkoitukseen valmistettuja monipyöräisiä lohkovaunuja.


title: Lohkorakentaminen

text: Lohkorakentaminen alkaa osavalmistusvaiheessa tapahtuvasta levynpoltosta, jossa terästehtaalta saapuvat teräslevyt leikataan plasma- tai laserleikkausroboteilla haluttuun muotoon. Levynpolttovaiheessa syntyvät kaikki laivan runkorakenteen perusosat: kansilevyt, muotoraudat, laipiolevyt, jäykistäjät ja polviot. Nykyään osa rungon osista saatetaan tilatata alihankkijoilta esivalmisteina.


title: Lohkorakentaminen

text: Levynpolttovaiheen jälkeen terästehtaalta tulleet kansilevyt siirtyvät kuljetinlinjastolle, jossa ne hitsataan yhteen hitsausrobottien avulla lohkon mittojen pituiseksi valmiiksi kansilevyksi, jota telakalla kutsutaan "levylakanaksi". Seuraavaksi levylakanaan lisätään pitkittäisjäykistäjät, joiden tehtävänä on jäykistää ja vakauttaa laivan runkoa pituussuunnassa. Jäykistäjät hitsataan yleensä 90 asteen kulmassa kiinni kansilakanaan käsin ja käsikäyttöisillä tai automatisoiduilla hitsausroboteilla. Tämän jälkeen levylakana siirtyy eteenpäin lohkolinjastolle, jossa levylakanaan lisätään poikittaisjäykistäjät, muotoraudat, polviot ja laipioseinät.


title: Lohkorakentaminen

text: Lohkon halutusta muodosta riippuen se voi olla 1-6 kansivälin kokoinen. Monikerroksisia lohkoja kutsutaan suurlohkoiksi. Laivan alaosassa sijaitsevat konealueiden lohkot on yleensä jaettu kuppi- ja kansilohkoiksi kutsuttuihin osalohkoihin niiden suuren rakenteellisen painon vuoksi. Kuppilohkolla tarkoitetaan laivan pohjaosan lohkoa ja kansilohkolla sen päälle laivanrakennusaltaassa liitettävää laivan yläpuolisen kannen sisältävää lohkoa. Lohkon painoa rajoittaa telakan käytössä olevien nosturien ja lohkovaunujen nostokapasiteetti. Lohkolinjastolla tapahtuvaa työvaihetta kutsutaan lohkonkoontivaiheeksi, jonka lopputulos on halutun muotoinen laivanrakennuslohko.


title: Lohkorakentaminen

text: Lohkorakentaminen on vakiintunut laivan runkorakentamisen tavaksi sen tuotantoa tehostavien vaikutusten vuoksi. Lohkorakentaminen nopeuttaa laivan runkorakentamista ja standardisoi rakennusvaiheissa käytettäviä osia ja työvaiheita. Se mahdollistaa myös rungon osien samanaikaisen rakentamisen useassa eri koontipaikassa ja eri yritysten toimesta.


title: Lohkorakentaminen

text: Hitsauksen vakiintuminen laivarakentamisen tuotantomenetelmäksi 1950-luvulla mahdollisti uudenlaisen laivan rungon koontimenetelmän, jossa laivan runko valmistetaan ensin pienemmiksi osakokonaisuuksi, lohkoiksi, jotka liitetään myöhemmässä vaiheessa yhteen laivan rungoksi. Vanha tapa rakentaa teräksisen laivan runko periytyi puulaivojen rakentamistavasta, jossa laivan rungon rakentamineen aloitetaan laivan kölipuusta, jonka ympärille laivan runkorakenne kootaan. Ennen lohkorakentamista teräslaivojen runko rakennettiin laipiolevy ja muotorauta kerrallaan kölistä ylöspäin kaltevalla laivanrakennusalustalla, josta valmis runko aikanaan liu'utettiin vesille. Tuolloin osien liittäminen tapahtui yleensä niittaamalla, joka oli 1950-luvulle asti teräslaivojen ja muiden teräsrakenteiden osien pääasiallinen liitostapa.


Tragoúdia diamartyrías apó ólo ton kósmo (, ”Protestilauluja kaikkialta maailmasta”) on kreikkalaislaulaja María Farantoúrin studioalbumi vuodelta 1977. Se sisältää aikakauden tunnettuja protestilauluja, nueva canciónia sekä negrospirituaaleja. Levyllä lauletaan espanjaksi, italiaksi, englanniksi sekä grikoksi.


title: Tiomaitohappo

text: Tiomaitohappo eli 2-merkaptopropaanihappo (CHSO) on tioleihin ja karboksyylihappoihin kuuluva orgaaninen yhdiste. Yhdistettä voidaan käyttää muun muassa kosmetiikassa hiusvalmisteissa.


title: Tiomaitohappo

text: Huoneenlämpötilassa tiomaitohappo on nestettä, jolla on epämiellyttävä haju. Yhdiste liukenee hyvin veteen ja on lisäksi liukoista etanoliin, dietyylieetteriin ja asetoniin. Tiomaitohappo on kiraalinen ja optisesti aktiivinen yhdiste. R-enantiomeerin ominaiskiertokyky etyyliasetaattiliuoksessa on +56,4.


title: Tiomaitohappo

text: Tiomaitohappoa valmistetaan tyypillisimmin 2-klooripropaanihapon ja natriumvetysulfidin tai 2-bromipropaanihapon, natriumsulfidin ja rikin välisellä reaktiolla.


title: Tiomaitohappo

text: Tiomaitohappoa ja sen litium-, kalsium- tai strontiumsuoloja käytetään kosmetiikassa hiusten kihartamiseen käytetyissä valmisteissa sekä ihokarvojen poistoaineissa. Sitä voidaan myös käyttää antioksidanttina ja sitä on käytetty makuaineena elintarvikkeissa ja lääkkeissä. Tiomaitohaposta voidaan myös valmistaa muita orgaanisia yhdisteitä kuten dimetenamidia ja tioproniinia.


title: Rosemary Harris (näyttelijä)

text: Rosemary Ann Harris (s. 19. syyskuuta 1927) on englantilainen näyttelijä. Hän sai parhaan naissivuosan Oscar-ehdokkuuden roolistaan elokuvassa "Tom ja Viv" (1994). Hänet on palkittu uransa aikana Golden Globella, Emmyllä ja Tonylla. Hänen tytär Jennifer Ehle on myös näyttelijä.


title: Vuokko Ranin

text: Vuokko Marita Ranin (o.s. Rautio, vuoteen 2000 Laakso; 19. elokuuta 1937 Helsinki – 8. toukokuuta 2015 Helsinki) oli tunnettu suomalainen sisustusarkkitehti, joka oli erikoistunut laivasisustuksiin. Ranin teki vuosina 1964–1995 sisustussuunnitelua 50 alukseen. Töihin kuului niin uudisrakennusten, kuten matkustaja-autolauttojen, sekä rahti- ja rahtimatkustalaivojen sisustuksia, kuin myös erilaisia muutostöitä muun muassa risteilyaluksiin ja erikoisaluksiin. Raninin pitkäaikaisimpia yhteistyökumppaneita olivat Wärtsilän telakka, Finnlines- ja Silja Line -varustamot.


title: Vuokko Ranin

text: Ranin oli vuodesta 2000 naimisissa näyttelijä Matti Raninin kanssa.


title: Vuokko Ranin

text: Ranin sai ensimmäisen ison suunnittelutyönsä työskennellessään Aarne Ervin arkkitehtitoimistossa pian sen jälkeen kun hän oli vuonna 1960 valmistunut sisustusarkkitehdiksi. Toimisto suunnitteli Finnlines-varustamolle Finnhansa- ja Finnpartner-matkustaja-autolauttojen sisustukset. Arkkitehti Aarne Ervin palveluksessa Ranin työskenteli vuoteen 1965, jonka jälkeen perusti oman toimiston yhdessä sisustusarkkitehti Orvokki Niinirannan kanssa. Raninin työ kansainvälistyi 1970-luvulla, kun hän teki suunnittelutyötä ruotsalaiselle Tor Linelle yhdessä silloisen aviomiehensä Torsten Laakson kanssa. Samoihin aikoihin työn alla oli myös matkustaja-autolautta Finnjet, johon Vuokko ja Torsten Laakso suunnittelivat ravintolatiloja. Suunnittelutoimisto siirtyi vuonna 1977 kokonaan Vuokko Laakson nimiin. Hän oli myöhemmin mukana myös Tampereen Koskikeskuksen ja Jyväskylän yliopiston kirjaston tilojen suunnittelussa.


title: Vuokko Ranin

text: Vuokko Raninin elämäntyöstä oli näyttely Merikeskus Forum Marinumissa Turussa 1.12.2011–28.10.2012.


title: Leena Hoviniemi

text: Leena Marjatta Hoviniemi (vuoteen 1934 Unonius; 29. elokuuta 1932 Nurmes – 10. maaliskuuta 2002) oli suomalainen juristi. Hän oli korkeimman hallinto-oikeuden ylimääräinen hallintoneuvos 1980–1984 ja hallintoneuvos vuodesta 1984.


title: Rurik (höyryfregatti, 1851)

text: Rurik oli Venäjän keisarikunnan laivaston siipiratashöyryfregatti, jonka Suomen suuriruhtinaskunnan senaatti tilasi Suomen meriekipaasille. Aluksen oli suunnitellut Johan Eberhard von Schantz. "Rurik"-nimensä alus sai varjagipäälliköltä.


title: Rurik (höyryfregatti, 1851)

text: Alus rakennettiin Turun vanhalla veneveistämöllä, laskettiin vesille vuonna 1851 ja luovutettiin tilaajalle vuonna 1853. Alus oli suurin siihen mennessä Suomessa valmistettu alus, ja sen pituus oli 58 metriä (191 jalkaa), leveys 27 jalkaa, syväys 14 jalkaa ja uppouma 1 500 tonnia. Rurikin aseistuksena oli 12 kanuunaa. Cowie & Erikssonin valmistamassa höyrykoneessa oli 300 hevosvoimaa, ja alus saavutti sen voimin 11 solmun nopeuden. Skotlantilainen insinööri William Crichton oli palkattu valvomaan höyrykoneen valmistusta.


title: Kate Nelligan

text: Patricia Colleen Nelligan (s. 16. maaliskuuta 1950 London, Ontario, Kanada), taiteilijanimeltään Kate Nelligan, on kanadalainen näyttelijä. Hän sai parhaan naissivuosan Oscar-ehdokkuuden roolistaan elokuvassa "Vuorovetten prinssi" (1991). Samana vuonna Nelligan palkittiin parhaan naissivuosan Baftalla roolistaan elokuvassa "Frankie & Johnny" (1991). Hän on saanut myös neljä Tony-ehdokkuutta.


title: Itä-Timorin presidentti

text: Itä-Timorin presidentti on maansa valtionpäämies, jonka kansa valitsee vaaleilla viiden vuoden välein. Presidentti on maan armeijan ylipäällikkö, ja hän johtaa sisä- ja ulkopolitiikkaa.


title: Itä-Timorin presidentti

text: Vicente Guterres ja Fernando de Araújo toimivat virkaatekevinä presidentteinä vuonna 2008, presidentti José Ramos-Hortan toipuessa salamurhayrityksessä saamistaan vammoista.


title: Ilpo Huhtaniemi

text: Ilpo Tapani Huhtaniemi (s. 22. toukokuuta 1947 Hämeenlinna) on suomalainen lääkäri. Hän oli Turun yliopiston fysiologian professori vuodesta 1987. Hän on tutkinut endokrinologiaa. Hänelle myönnettiin Matti Äyräpään palkinto vuonna 1999.


title: Ilpo Huhtaniemi

text: Huhtaniemi on ollut vuodesta 1993 Suomalaisen Tiedeakatemian jäsen.


title: Amerikansuomalainen Kansalliskirkko

text: Amerikan Suomalainen Evankelis-Lutherilainen Kansalliskirkko () oli Yhdysvalloissa ja Kanadassa vuosina 1898–1963 toiminut luterilainen kirkkokunta.


title: Amerikansuomalainen Kansalliskirkko

text: Kansalliskirkon siemen oli vuonna 1890 perustettu Calumetin kansallisseurakunta, jonka jäsenet olivat haluttomia liittymään pappisvaltaiseen Suomi-synodiin. Amerikan suomalaisen evankelis-luterilaisen kirkon ulkopuolelle jäi myös joukko muita seurakuntia. Keskeinen rooli Kansalliskirkon synnyssä oli pastori Karl Aksel Adheimer Koskella ja "Amerikan Uutisten" toimittajalla Kalle Haapakoskella, jotka vaativat kansanvaltaisemman suomalaisen kirkkokunnan perustamista.


title: Amerikansuomalainen Kansalliskirkko

text: Rock Springsissä vuonna 1898 pidetyssä perustavassa kokouksessa Kansalliskirkon esimieheksi kutsuttiin J. W. Eloheimo, joka ei kuitenkaan ollut kiinnostunut kirkkokunnan asioiden hoitamisesta. Ironwoodissa vuonna 1900 pidetyssä kirkolliskokouksessa esimieheksi valittiin Wilhelm Adrian Mandellöf, joka järjesti Kansalliskirkon toimivaksi kirkkokunnaksi. Seuraavan vuosikymmenen aikana se laajeni voimakkaasti, mutta koki myös useita vastoinkäymisiä. Vuonna 1901 perustettiin oma lehti "Todistusten Joukko" ja paria vuotta myöhemmin "Kansan Lehti", jotka pian tekivät konkurssin. Niiden tilalle saatiin pastori Pietari Vuoren vuonna 1906 perustama "Auttaja". Vuonna 1903 Kansalliskirkko perusti suomalaisia siirtolaisia laajemminkin palvelemaan tarkoitetun Kansan Opiston, joka vuonna 1906 joutui sosialistien käsiin ja muutettiin Työväen Opistoksi.


title: Amerikansuomalainen Kansalliskirkko

text: Kansalliskirkko jäi jäsenmäärältään Suomi-synodia huomattavasti pienemmäksi. Vuonna 1907 sen vaikutuspiiriin kuului 31 seurakuntaa. Lisäksi oli 58 itsenäistä seurakuntaa, jotka Kansalliskirkko katsoi hengeltään kuuluvan joukkoonsa. Näissä seurakunnissa ilmoitettiin olevan yli 13 600 jäsentä ja 17 pappia. Yhdysvaltojen lisäksi kirkko toimi Kanadan puolella Ontariossa. Pappeja yritettiin kouluttaa Ironwoodiin vuonna 1918 avatussa seminaarissa, mutta jo 1920-luvulla jouduttiin turvautumaan saksalaisten perustaman Missouri-synodin apuun, jonka pappisseminaariin perustettiin vuonna 1938 suomalainen osasto.


title: Amerikansuomalainen Kansalliskirkko

text: Opillisesti Kansalliskirkko oli lähellä evankelista herätysliikettä ja sillä oli kiinteät yhteydet Suomen Luterilaiseen Evankeliumiyhdistykseen. Kirkkokunnan suhteet Suomi-synodiin olivat ajoittain hyvin kireät, vaikka myös niiden yhdistymisestä keskusteltiin. Yhdistymisneuvotteluja käytiin myös Missouri-synodin kanssa, jonka seurakunnissa naisilla ei ollut äänioikeutta toisin kuin Kansalliskirkossa.


title: Amerikansuomalainen Kansalliskirkko

text: Ensimmäisen siirtolaispolven ikääntyessä Kansalliskirkon suomenkielinen toiminta alkoi kuihtua, ja jo 1940-luvulla lähes kaikki sen seurakunnat olivat kaksikielisiä. Viimeinen kirkolliskokous pidettiin vuonna 1963 ja seuraavan vuoden alussa Kansalliskirkko liittyi Missouri-synodiin. Toiminnan päättyessä kirkkokunnalla oli 6 200 jäsentä, joista 650 asui Kanadassa. Osa seurakunnista jatkoi olemassaoloaan liittymisen jälkeenkin, kun taas osa sulautui Missouri-synodin suurempiin seurakuntiin. Suomenkielisiä jumalanpalveluksia pidettiin eräissä seurakunnissa 1980-luvulle saakka ja julkaisutoiminta jatkui "Amerikan Uutisten" liitteenä ilmestyneen "Auttajan" muodossa aina 1990-luvun alkuun asti.


title: Norma Aleandro

text: Norma Aleandro Robledo (s. 2. toukokuuta, 1936 Buenos Aires, Argentiina) on argentiinalainen näyttelijä, käsikirjoittaja ja teatteriohjaaja. Hän sai parhaan naissivuosan Oscar-ehdokkuuden roolistaan elokuvassa "Gaby – tositarina" (1987).


title: Aarre Huhtikangas

text: Aarre Erkki Huhtikangas (s. 1938 Helsinki) on suomalainen farmakologi.


title: Aarre Huhtikangas

text: Huhtikankaan vanhemmat olivat lääketieteen tohtori Huugo Huhtikangas (s. 1906) ja hammaslääkäri Julia Märtha Margaretha Sjöstedt (s. 1908). Huhtikangas oli Kuopion yliopiston farmaseuttisen kemian professori vuodesta 1984. Hänen tutkimuskohteenaan oli erityisesti luonnonainekemia. Helsingin yliopistossa Huhtikangas oli farmasian dosentti vuodesta 1977.


title: Man of the Year

text: Man of the Year on Barry Levinsonin käsikirjoittama ja ohjaama yhdysvaltalainen poliittinen draamakomedia vuodelta 2006. Elokuvan pääosia näyttelevät Robin Williams, Laura Linney ja Christopher Walken.


title: Man of the Year

text: Suosittu televisiokoomikko Dobbs (Williams) tulee valituksi Yhdysvaltojen presidentiksi, kun uudessa sähköisessä äänestysjärjestelmässä on virhe. Järjestelmän tuotantoyhtiössä työskentelevä Eleanor Green (Linney) huomaa virheen juuri ennen vaaleja, mistä hyvästä hän saa potkut. Hän soluttautuu tulevan presidentin lähipiiriin, muttei saa kerrotuksi asiaansa poikamies-Dobbsille ennen kuin he ovat jo rakastuneet. Tietokoneyhtiö valehtelee julkisuudessa, että Eleanor on psyykkisesti sairas narkomaani ja manipuloinut äänestysjärjestelmää. Häntä aletaan jahdata ettei totuus tulisi ilmi, mutta Dobbs uskoo Eleanoria ja auttaa häntä. Hän selittää kaiken yleisölle television viihdeohjelman vieraana ja luopuu presidenttiydestä. Hänestä tulee suositumpi tv-koomikko kuin koskaan, ja Eleanorista tulee hänen rakastettunsa ja tuottajansa.


title: Man of the Year

text: "Man of the Year" sai varsin huonot arvostelut. Sitä ei pidetty järin onnistuneena draamakomediana eikä myöskään onnistuneena jännityselokuvana, jollaiseksi se yhtäkkiä muuttuu. Eniten kritiikkiä sai Levinson käsikirjoituksestaan ja ohjauksestaan, mutta myös Williamsin roolisuoritusta arvosteltiin.


title: Antti Hynninen

text: Antti Antero Hynninen (11. marraskuuta 1940 Saarijärvi – 5. syyskuuta 2017 Espoo) oli suomalainen diplomaatti, koulutukseltaan valtiotieteiden maisteri. Hän oli suurlähettiläs Kairossa 1987–1989, suurlähettiläs Genevessä olevien kansainvälisten järjestöjen pysyvässä edustustossa Bernissä 1989–1995 ja sen jälkeen ulkoministeriön kauppapolitiikan alivaltiosihteeri 1995–1997. Hän oli sen jälkeen suurlähettiläänä Pariisissa 1997–2001 ja jälleen Bernissä 2001–2005. Hän jäi eläkkeelle 2005.


title: Pekka Hynönen

text: Pekka Juhani Hynönen (s. 2. joulukuuta 1944 Varkaus) on suomalainen ammattiyhdistysjohtaja ja varatuomari. Hän oli Rakennustyöläisten Liiton (myöh. Rakennusliitto) lakimies 1971–1987 ja puheenjohtaja 1987–2004.


title: Lea Hyvönen

text: Lea Ellen Tuulikki Hyvönen (s. 1946) on suomalainen eläinlääkäri. Hän on ollut Helsingin yliopiston elintarviketeknologian professori 1987 alkaen. Hän on tutkintu radiotaajuuskuumennusta.


title: Suomen Etelä-Amerikan linja

text: Suomen Etelä-Amerikan linja (AL) oli vuonna 1926 perustettu suomalainen purjehdusosuuskunta, jonka jäseniä olivat Suomen Höyrylaiva Osakeyhtiö (FÅA), Suomen Valtamerentakainen Kauppa Oy ja Höyrylaiva Osakeyhtiö Bore. Nimensä mukaisesti se hoiti rahtiliikennettä Suomen ja muiden Euroopan maiden satamien sekä Etelä-Amerikan satamien välillä. 1950-luvun alussa osuuskunta muuttui osakeyhtiöksi "Oy Suomen Etelä-Amerikan Linja – Finland–Sydamerika Linjen Ab", jonka FÅA osti vuonna 1965. Toiminta päättyi 1985.. Merenkulkijoiden keskuudessa yhtiö tunnettiin "aaellänä", koska alusten savupiipuissa oli sinisellä pohjalla valkoiset kirjaimet AL.


title: Suomen Etelä-Amerikan linja

text: Vuonna 1926 perustettu Suomen Etelä-Amerikan linja jatkoi vuosikymmen aiemmin 1916 perustetun Ab Finland-Amerika Linjen Oy -varustamon työtä. Sen perustajia olivat olleet muun muassa Victor Ek, G. W. Snellman ja Erik Tötterman. Sen laiva Mercator upposi saksalaisen sukellusveneen torpedoimana Englannin kanaalissa 13. lokakuuta 1916. FÅA osti varustamon 1922, ja M/S Navigator -niminen alus siirrettiin osaksi Suomen Etelä-Amerikan linjan toimintaa.


title: Suomen Etelä-Amerikan linja

text: Suomen Etelä-Amerikan linjan liikennöinnin aloitti M/S Equator Hangosta toukokuussa 1926 kohti Rio de Janeiroa. Pian liikenteeseen saatiin myös M/S Mercator, Navigator ja Boren höyrylaivat S/S Orient ja S/S Bore VIII.


title: Suomen Etelä-Amerikan linja

text: Suomen Etelä-Amerikan linjan myöhempiä aluksia olivat Aconcagua, Actinia, Angra, Anja (Tropic Star), Arabia (Fernbank), Araguaya, Arica, Asynja, Atalaya, Atlanta, Aurora ja Aymara.


title: Juhani Härmä

text: Juhani Härmä (s. 21. toukokuuta 1949) on suomalainen kielentutkija. Hän on ollut Jyväskylän yliopiston romaanisen filologian professori 1983–1985, Helsingin yliopiston dosentti 1980–1985, apulaisprofessori 1985–1998 ja sen jälkeen professori vuoteen 2016. Hänen tutkimuskohteenaan on ollut nykyranskan lauseoppi ja tekstilingvistiikka. Härmä toimi 1970-luvulla jonkin aikaa sarjakuvalehti "Ruudun" päätoimittajana ja suomensi Morrisin ja Goscinnyn "Lucky Luke" -sarjakuvia.


title: Moduulitekniikka

text: Moduulitekniikka tarkoittaa valmistustapaa, jossa rakennettava asia osioidaan standardoituun tehdasvalmistukseen soveltuvaksi osakokonaisuudeksi. Laivanrakennuksessa moduulitekniikka otettiin käyttöön aluksi hyttien rakentamisessa, ja sitä käytetään myös konealueiden laitteiden koneikkomoduuleissa, ilmaistointihuoneiden koneikkomoduuleissa ja pakokaasukuilun piippumoduuleissa.


title: Moduulitekniikka

text: Moduulitekniikalla pyritään maksimoimaan sisätiloissa ja konepajaolosuhteissa tehtävä valmistustyö ja samalla standardisoimaan käytetyt rakenteet ja rakennustavat mahdollisimman pitkälle. Moduulitekniikka nopeuttaa tuotantoa, koska se mahdollistaa paremmat työolosuhteet, tasaisen työn laadun, tuotannon hajauttamisen ja samanaikaisen valmistamisen.


title: Tesoman jäähalli

text: Tesoman jäähalli on Tampereen läntisessä Tesomajärven kaupunginosassa sijaitseva jäähalli. Jäähalli on tarkalleen ottaen koostunut kahdesta hallista, vuonna 1989 rakennetusta Tesoma 1 -hallista ja vuonna 1999 rakennetusta Tesoma 2 -hallista.


title: Tesoman jäähalli

text: Tampereen kaupungin omistuksesa ollut Tesoma 1 -halli kuitenkin purettiin muun muassa kylmätekniikan ongelmien sekä rakenteiden ja kuormituksen alimitoituksen takia. Tilalle rakennetaan uusi isompi halli, jossa on katsomo 1500:lle aiemman 800:n sijasta. Uuden hallin on tarkoitus olla käytössä elokuun 2017 alussa.


title: Tesoman jäähalli

text: Yksityisessä omistuksessa oleva Tesoma 2 -halli on käytössä. Esimerkiksi Koovee järjestää hallissa luistekouluja lapsille syskyllä 2016 .


title: UUCP

text: UUCP (Unix-to-Unix Copy) on varhainen verkkoprotokolla tiedostojen siirtoon ja komentojen suorittamiseen etäjärjestelmässä. Sitä käytettiin myös sähköpostin ja uutisten välittämiseen.


title: UUCP

text:
UUCP:n kehitti AT&T Bell Laboratoriesissa työskennellyt Mike Lesk.
Vuoteen 1978 mennessä sen avulla oli luotu Bellillä 82 tietokoneen verkko, jossa sitä käytettiin enimmäkseen ohjelmien jakeluun. Ohjelmisto julkaistiin 1979 osana Version 7 Unixia.


title: UUCP

text: UUCP käytettiin usein modeemilinjan yli. Ohjelmisto soitti tietyin väliajoin toisen tietokoneen modeemiin ja muodosti yhteyden, jonka yli kopioitiin tiedostoja tai suoritettiin komentoja. Tämän jälkeen linja suljettiin. Jokaisessa UUCP-verkkoon kuuluvassa koneessa oli lista puhelinnumeroista, käyttäjätunnuksista ja salasanoista, joiden avulla yhteyksiä pidettiin.


title: UUCP

text:
Linkit verkon eri koneiden välillä eivät välttämättä olleet suoria. Sähköpostin välittämiseen käytettiin osoitteita, jotka listasivat solmut, joiden yli viestin piti kulkea. Esimerkiksi käyttäjän codice_1 osoite koneella
codice_2 oli codice_3, jos lähettäjän kone otti sinne suoran yhteyden.
Jos koneiden välillä ei otettu suoraa yhteyttä, mutta tiedettiin että molemmat ottivat yhteyden koneeseen
codice_4, osoite oli muotoa codice_5.


title: UUCP

text: Yleisesti sähköpostiosoitteensa voi julkaista muodossa codice_6, jossa koneen codice_7 otaksutaan olevan tunnettu ja hyvin yhteyksissa muihin olevan ja olevan avoimen välityspalvelimen, joka otti vastaan muille osoitettua postia.


title: UUCP

text: Eri koneiden välisten yhteyksien kartoittamiseen oli olemassa "UUCP Mapping Project" -niminen projekti, johon ylläpitäjät sähköpostilla ilmoittivat omat yhteytensä. Optimaaliset reitit eri koneiden välillä muodostettiin ohjelmallisesti ja julkaistiin kuukausittain codice_8-uutisryhmässä. Projekti lakkautettiin joulukuussa 2000.


title: UUCP

text: Myöhemmin UUCP-sähköposti oli helppo yhdistää Internetin SMTP-sähköpostiin.


title: Esivalmistus

text: Esivalmistus on teollisen tuotteen valmistusvaihe. Se on esimerkiksi rakentamistapa, jossa valmiin kokonaisuuden osat rakennetaan valmiiksi tehtaassa, verstaassa tai toisessa rakennuspaikassa ennen varsinaisen lopputuotteen rakentamista. Esivalmistuksen ideana on siirtää tuotanto sellaiseen paikkaan, jossa se on tehokkainta tehdä materiaalin saatavuuden, rakennusolosuhteiden tai hyvien tuotantotilojen vuoksi. Esivalmistusta käytetään nykyään laajasti laivanrakennuksessa, talonrakennuksessa, koneiden rakennuksessa ja leipomoteollisuudessa.


title: Esivalmistus

text: Laivanrakennuksessa esivalmisteita alettiin tehdä 1970-luvulla, ja sen käyttö yleistyi 1980-luvulla. Nykyään esivalmistetuotanto on laajennettu koskemaan koko tuotantoprosessia.


title: Haminalahden hovi

text: Haminalahden Hovi on Kuopion Haminalahden kylässä, Kallaveteen kuuluvan samannimisen kapean lahden pohjukassa, sijaitseva tila, jonka empiretyylinen päärakennus valmistui vuonna 1850. Tilan omisti von Wrightien aateloitu säätyläisperhe.


title: Haminalahden hovi

text:
Haminalahden kartano eli Hovi muodostui 1700-luvulla suomalais–ruotsalaisen mahtisuvun Tawastien ostaessa Haminalahden kylän kaksi tilaa. Haminalahti kuului Tawast-suvulle, mutta siirtyi avioliiton kautta von Wrighteille. Wright-suvulla kartano oli 1700-luvulta aina vuoteen 1910.
Perheen taiteilija Magnus von Wright suunnitteli kartanorakennuksen. Hän oli neuvotellut talon piirustuksista arkkitehti A.F. Granstedtin kanssa. Päärakennus oli yleisesti keskeisellä ja näkyvällä paikalla maalaistalon pihapiirissä. Hovin kartanorakennus rakennettiin entiselle tuulimyllyn paikalle. Uuden kartanon rakentaminen mahdollistui, kun von Wrightien perhe sai Ruotsin sukulaisilta merkittävän perinnön. Ennen kartanon valmistumista Hovi oli vain rykelmä maalaistaloja. von Wrightit olivat asuneet Hovin tilalla vuodesta 1769. Hovin tilalla varttuivat taiteilijaveljekset Magnus (1805–1868), Wilhelm (1810–1887) ja Ferdinand (1822–1906) von Wright. He viettivät Haminalahdessa lapsuutensa ja Ferdinand von Wright myös pääosin koko elämänsä.


title: Haminalahden hovi

text: Hovin tilan pihapiiriin kuului taiteilija Ferdinand von Wrightin koti, joka sai nimekseen Lugnet (”Rauha”). Hän osti rakennuksen Hiltulan sotilasvirkatalosta ja siirrätti sen Haminalahteen Hovin pihapiiriin luultavasti vuonna 1863. Riihi, vilja-aitta, sauna ja paja oli sijoitettu Hovin tilalla kauas muista rakennuksista. 1800-luvulla rakennettu vilja-aitta oli selkeästi erillään muista tilan pihapiirin rakennuksista; aitta sijaitsi päärakennukseen johtavan tien varrella. Hovin pihapiirin lähipelto oli nimeltään Pajapelto. Pajan tarkkaa sijaintia ei tiedetä, mutta luultavasti se oli Pajapellossa. Paja oli jo ennen 1800-luvun puoliväliä Hovin tilalla, sillä taiteilijaveljesten isä Henrik Magnus von Wright oli innostunut käsitöistä ja varsinkin taonnasta. Hänen pojastaan Adolf von Wrightistä tuli taitava puu- ja metalliseppä. Hovin tilan pihapiiri sijaitsee kylän läpivirtaavan joen varrella, jossa aivan järven rannalla oli jokisauna. Hovin tilalla oli väentuparakennus, jossa asui tilapäistä työväkeä sekä käsityöläisiä. Esimerkiksi rengit asuivat väentuparakennuksessa. Piioille oli Hovin tilalla erillinen asunto, piikojen aitta. Tilalla harjoitettiin kalastusta; Hovin rannassa sijaitsi nuottakotia.


title: Haminalahden hovi

text: Hovin kartanon pihatien varrelle istutettiin puukuja, mikä oli tyypillistä 1900-luvun alun kartanoissa. Haminalahden Hovissa oli lisäksi monipuolinen puutarha, jota ympäröi lauta-aita. Ferdinand von Wrightin maalauksesta "Haminalahden puutarha" voi nähdä lauta-aidan, joka ympäröi puutarhaa. Haminalahden Hovin tilalla kasvoi puutarhassa ja pihapiirissä 1800-luvun lopulla esimerkiksi kuusia, koivuja, pihlajia, lehmuksia, syreeneitä, vaahteroita, viinimarjoja, vadelmapensaita, villiruusuja ja tulppaaneja. Tilalla kasvatettiin vihanneksia.


title: Haminalahden hovi

text: Vuosina 1875–1880 Hovin tilan omistaneet sisarukset Mina ja Rosa von Wright ottivat lampuodin hoitamaan tilaa. Vuonna 1881 Hovin tilan osti puolestaan aiemman omistajan Adolf von Wrightin samanniminen poika Adolf.


title: Haminalahden hovi

text:
Vuoden 1910 maanviljelystiedustelun mukaan Hovin tilan pinta-ala oli tuolloin 450 hehtaaria. Vuonna 1910 Hovin tilalla oli 107 eläintä, joista nautoja 63, hevosia 10, siipikarjaa 20 ja sikoja 14. Niittokoneita oli kaksi, hevosharavia kaksi ja puimakoneita yksi.
Meijerikonsulentti Adolf von Wright myi Hovin tilan tehtailija Heikki Peuralle vuonna 1910 ja jätti omistukseensa vain Salonsaaren tilan. Heikki Peura ei kuitenkaan asunut Hovin tilalla. Hovin palstatila Pirttisaari oli edelleen von Wrightien omistuksessa, mutta kunnallisneuvos Viktor von Wright asui Helsingissä ja Pirttisaari toimi kesähuvilana.


title: Supernatural (täsmennyssivu)

text: Supernatural voi tarkoittaa ainakin seuraavia:


title: Gösta Norio

text: Gösta Henrik Norio (sukunimi aik. "Nordström", 27. joulukuuta 1903 Raahe – 18. maaliskuuta 1937 Raahe) oli suomalainen diplomi-insinööri ja Raahen kaupunginjohtaja.


title: Gösta Norio

text: Raahelaisen sekatavarakauppiaan poika Gösta Norio pääsi ylioppilaaksi Raahessa 1921 ja valmistui diplomi-insinööriksi Teknillisestä korkeakoulusta 1927. Hän oli vuodesta 1926 Raahe Oy:n palveluksessa ja sen jälkeen vuodesta 1928 Raahen kaupungin sähkölaitoksen johtajana. Norio oli Raahen ensimmäisenä kaupunginjohtajana 1930–1936. Hän oli virkaan tullessaan Suomen nuorin kaupunginjohtaja. Norio kuoli maaliskuussa 1937 33-vuotiaana umpisuolen leikkauksen jälkeen tulleeseen veritulppaan.


title: Gösta Norio

text: Vuonna 2003 paljastettiin Raahen Kirkkokadulla sijainneen Norion lapsuudenkodin seinään kiinnitetty muistolaatta.


title: Gösta Norio

text: Gösta Norio oli naimisissa lehtori Hilja Katariina Tervosen kanssa. Heidän poikansa on professori Reijo Norio (s. 1934).


title: Langley (Virginia)

text: Langley on kunnallishallinnoton alue Fairfaxin piirikunnassa Yhdysvalloissa. Englannin kielellä nimeä Langley käytetään usein CIA:sta, sillä sen päämaja sijaitsee siellä.


title: Tess Harper

text: Tess Harper (s. 15. elokuuta, 1950 Mammoth Spring, Arkansas, Yhdysvallat ) on yhdysvaltalainen näyttelijä. Hän sai parhaan naissivuosan Golden Globe -ehdokkuuden ensimmäisestä elokuvaroolistaan elokuvassa "Kantrin kaipuu" (1986) ja parhaan naissivuosan Oscar-ehdokkuuden roolistaan elokuvassa "Kolme sydäntä" (1986). Hän on näytellyt myös muun muassa elokuvissa "Texas Patrol" (1984), "Ishtar" (1987), "Sukulaisrakkautta" (1988) ja "Menetetty maa" (2007).


title: O du lieber Augustin

text: O du lieber Augustin on itävaltalainen kansanlaulu. Laulun on suomentanut Sauvo Puhtila nimellä Oi, sä rakas Augustin.


title: O du lieber Augustin

text: Perimätiedon mukaan laulun olisi säveltänyt Wienissä vaikuttanut musikantti ja balladilaulaja Marx Augustin ("lieber Augustin", ”rakas Augustin”) vuoden 1679 ruttoepidemian aikana. Tarinan mukaan hän oli eräänä yönä sammunut humalaisena katuojaan, jolloin häntä luultiin erehdyksessä ruttoon kuolleeksi ja hänet heitettiin joukkohautaan, mutta hän pelastui soittamalla säkkipilliään kunnes hänet kuultiin ja autettiin ylös. Tämän jälkeen hän olisi sepittänyt tragikoomisen laulun kuvaamaan tapahtunutta. Todellisuudessa varhaisin tunnettu versio laulusta on kuitenkin vasta vuodelta 1800, joten todennäköisesti sen on tehnyt joku muu. Tarina Marx Augustinin vastoinkäymisestä yhdistettiin ensi kertaa tähän lauluun vasta vuonna 1865 julkaistussa kirjassa. Itse melodiaa on väitetty lauletun jo vuonna 1670 Kölnin karnevaaleilla.


title: O du lieber Augustin

text: Muun muassa säveltäjät Johann Nepomuk Hummel, Max Reger ja Arnold Schönberg lainasivat laulun melodiaa eräissä teoksissaan. Saksassa ”O du lieber Augustin” tunnetaan ensisijaisesti lastenlauluna ja siitä esitetään usein vain kahta ensimmäistä säkeistöä. Samaan säveleen on tehty suomalainen lastenlaulu ”Kärpänen istui polvella”, jonka sanoittaja on tuntematon.


title: Amy Madigan

text: Amy Marie Madigan (s. 11. syyskuuta, 1950 Chicago, Illinois, Yhdysvallat) on yhdysvaltalainen näyttelijä, tuottaja ja laulaja. Hän sai parhaan naissivuosan Oscar-ehdokkuuden roolistaan elokuvassa "Kahdesti elämässä" (1985). Hänet palkittiin parhaan naissivuosan Golden Globella roolistaan televisioelokuvassa "Roe vs. Wade" (1989). Hän on näytellyt myös elokuvissa "Lemmenlapsi" (1982), "Tilaa sydämessä" (1984), "Unelmien kenttä" (1989), "Uncle Buck" (1989), "Pimeä puoli" (1993), "Pollock" (2000) ja "Gone Baby Gone" (2007).


title: Amy Madigan

text: Madigan on ollut vuodesta 1983 naimisissa näyttelijä Ed Harrisin kanssa. Heidän tytär Lily Dolores Harris syntyi vuonna 1993.


title: Margaret Avery

text: Margaret Avery (s. 20. tammikuuta, 1944 Mangum, Oklahoma, Yhdysvallat) on yhdysvaltalainen näyttelijä ja laulaja. Hän sai parhaan naissivuosan Oscar-ehdokkuuden roolistaan elokuvassa "Häivähdys purppuraa" (1985).


title: Lindsay Crouse

text: Lindsay Ann Crouse (s. 12. toukokuuta, 1948 New York, New York, Yhdysvallat) on yhdysvaltalainen näyttelijä. Hän sai parhaan naissivuosan Oscar-ehdokkuuden roolistaan elokuvassa "Tilaa sydämessä" (1984).


title: Michael Murphy

text: Michael George Murphy (s. 5. toukokuuta 1938) on yhdysvaltalainen elokuva-, televisio- ja teatterinäyttelijä. Hän on usein esittänyt epäeettisiä tai moraalisesti epämääräisiä, johtavassa asemassa olevia henkilöhahmoja, kuten poliitikkoja, yritysjohtajia ja lakimiehiä. Hän on näytellyt kahdessatoista Robert Altmanin ohjaustyössä. Hänen tunnetuimpia elokuvaroolejaan on uskottoman aviomiehen rooli Paul Mazurskyn elokuvassa "Eronnut nainen" (1978) ja isoisän rooli vuoden 2009 indie-elokuvassa "Maailma Gretan silmin".


title: Michael Murphy

text: Murphy syntyi Los Angelesissa opettajan ja myyntimiehen poikana. Hän palveli merijalkaväessä ja opiskeli UCLA:ssa. Työskenneltyään pari vuotta high schoolin opettajana hän ryhtyi näyttelijäksi.


title: Michael Murphy

text: Murphy oli vuosina 1988–2008 naimisissa kanadalaisen näyttelijä Wendy Crewsonin kanssa. Heillä on kaksi lasta.


title: Teemu Suhonen

text: Teemu Suhonen (s. 1. helmikuuta 1989 Kuopio) on suomalainen jääkiekkopuolustaja, joka pelaa SM-liigajoukkue Mikkelin Jukureissa. Hän vaihtoi pelipaikkansa laitahyökkääjästä puolustajaksi kaudella 2012–2013. Pienikokoinen Suhonen on tunnettu nopeana luistelijana.


title: Teemu Suhonen

text: Suhonen on Kalevan Pallon kasvatti. Hän oli kaudella 2004–2005 tehoilla 30+15=45 koko C-nuorten SM-sarjan paras maalintekijä ja toiseksi paras pistemies Kärppien Niko Kiviniemen jälkeen. Kaudella 2007–2008 Suhonen valittiin A-nuorten SM-liigan syyskuun 2007 kuukauden pelaajaksi. Hän oli pudotuspeleissä neljällä osumallaan KalPan paras maalintekijä Mika Mäkiahon ja Juha Virtasen kanssa. Suhonen voitti kauden päätteeksi A-nuorten Suomenmestaruuden. Hän debytoi kauden aikana myös miesten peleissä pelattuaan yhden Mestis-ottelun alle 20-vuotiaiden maajoukkueessa.


title: Teemu Suhonen

text: Toukokuussa 2008 Suhonen teki juniorisopimuksen KalPan SM-liigajoukkueen kanssa. Hän ei kuitenkaan tehnyt liigadebyyttiään kaudella 2008–2009. Suhonen oli KalPan A-nuorten toiseksi paras pistemies Jaakko Rissasen jälkeen tehoilla 16+18=34. Hän voitti pudotuspeleissä joukkueen sisäisen tehotilaston lukemalla +7. Suhonen pelasi kauden aikana myös kaksi Mestis-ottelua alle 20-vuotiaiden maajoukkueessa.


title: Teemu Suhonen

text: Kaudeksi 2009–2010 Suhonen siirtyi vuoden mittaisella sopimuksella Mestis-joukkue Savonlinnan Pallokerhoon. Hänen tulokaskautensa toi 45 runkosarjaottelussa tehot 6+8=14. Kaudeksi 2010–2011 Suhonen siirtyi Kajaanin Hokkiin, jota valmensi hänelle KalPan A-nuorista tuttu Sami Karppinen. Suhosen kausi jäi loukkaantumisten vuoksi vain 29 runkosarja- ja kuuden karsintasarjan ottelun mittaiseksi. Kaudeksi 2011–2012 hän palasi taas SaPKoon. Suhonen voitti joukkueen sisäisen tehotilaston lukemalla +14. Syyskaudella 2012–2013 hän vaihtoi SaPKon loukkaantumisten vuoksi pelipaikkansa laitahyökkäjästä puolustajaksi, jolla paikalla Suhonen on pääasiassa jatkanut tuosta lähtien. Koko kauden tehot huomioiden hän oli tehoilla 5+10=15 joukkueensa tehokkain puolustaja Lasse Lappalaisen kanssa.


title: Teemu Suhonen

text: Suhonen oli kaudella 2013–2014 tehoilla 9+17=26 SaPKon tehokkain puolustaja ja kolmanneksi paras maalintekijä, vaikkakin hän pelasi ison osan kaudestaan myös hyökkääjänä SaPKon muun puolustuksen ollessa terveenä. Suhonen jakoi Mestiksen puolustajien pistepörssin viidennen sijan Jokipoikien Jarkko Immosen ja HCK:n Olli Korkeavuoren kanssa. Hänet palkittiin kauden päätteeksi Mestiksen opiskelijapalkinnolla. Kauteen 2014–2015 Suhonen lähti lopullisesti lähtökohtaisesti puolustajana. Hänet nimettiin SaPKon varakapteeniksi. Suhonen oli tehoilla 10+28=38 joukkueen paras syöttäjä ja toiseksi paras pistemies Mikko Nuutisen jälkeen. Hän jakoi koko Mestiksen puolustajien pistepörssin voiton Jukureiden Santeri Lukan kanssa, mutta Lukka vei suuremman maalimääränsä ansiosta kuitenkin varsinaisen kärkisijan. Suhosen kausi päättyi lopulta loukkaantumiseen runkosarjan lopulla.


title: Teemu Suhonen

text: Kaudeksi 2015–2016 Suhonen siirtyi vuoden mittaisella sopimuksella Mikkelin Jukureihin. Hän voitti koko Mestiksen puolustajien piste- ja syöttöpörssin tehoilla 8+32=40. Suhonen voitti myös sarjan puolustajien tehotilaston lukemalla +29. Pudotuspeleissä hän teki Mestiksen kaikkien aikojen puolustajien yhden kauden piste-ennätyksen tehoilla 5+9=14. Suhonen rikkoi Jari Korhosen (2001–2002), Kai Syväsalmen (2007–2008) ja Pasi Järvisen (2007–2008) jakaman ennätyksen yhden tehopisteen erolla. Hän voitti myös pudotuspelien tehotilaston lukemalla +9. Suhonen voitti kauden päätteeksi Mestiksen-mestaruuden ja hänet palkittiin pudotuspelien arvokkaimpana pelaajana Håkan Hjerpe -palkinnolla. Suhonen palkittiin koko sarjan parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.


title: Teemu Suhonen

text: Suhonen siirtyi kaudeksi 2016–2017 kaksivuotisella sopimuksella SM-liigajoukkue Hämeenlinnan Pallokerhoon. Joukkueeseen Jukureista siirtyi myös päävalmentaja Antti Pennanen. Hän teki liigadebyyttinsä 27-vuotiaana runkosarjan avauskierroksella 17. syyskuuta 2016 Oulun Kärppiä vastaan. Suhonen merkittiin HPK:n ykköspuolustajapariin Joonas Lehtivuoren viereen ja hän sai ottelussa jääaikaa 15.50 minuuttia. Suhonen keräsi ottelusta teholukeman +1. Liigauransa avausmaalin hän teki 6. lokakuuta 2016 ylivoimalla vieraissa Tampereen Ilvestä vastaan. Suhonen teki ottelussa myös yhden syöttöpisteen. Jarmo Jamalainen valitsi hänet ottelun Alumnien tähtien ykköstähdeksi. Suhonen jäi HPK:ssa kauden mittaan lopulta pieneen rooliin ja hän pelasi 28 runkosarjaottelua tehopistein 2+5=7. Suhonen haki pelituntumaa myös neljän ottelun verran Mestis-joukkue Lempäälän Kisasta. Tammikuussa 2017 HPK vuokrasi hänet kahdeksi viikoksi edellisenä keväänä SM-liigaan nostettuun aiempaan seuraansa Mikkelin Jukureihin. Kolmen siellä pelatun ottelun jälkeen Suhonen ja HPK kuitenkin purkivat sopimuksensa. Suhonen teki samalla kevääseen 2018 ulottuvan sopimuksen Jukureiden kanssa. Hän teki joukkueessa loppukaudella 21 runkosarjaottelussa tehot 3+4=7.


title: Teemu Suhonen

text: Kaudella 2017–2018 Suhonen nousi Jukureiden ykköspuolustajaksi. Hän oli pelipaikastaan huolimatta joukkueen paras pistemies ja syöttäjä tehoilla 12+27=39, joilla Suhonen jakoi koko SM-liigan puolustajien pistepörssin voiton KalPan Mathew Maionen, Ässien Maksim Matushkinin ja Kärppien Miika Koiviston kanssa. Maaliskuussa 2018 hän teki Jukureiden kanssa vuoden mittaisen jatkosopimuksen.


title: Teemu Suhonen

text: Suhonen on pelannut kuusi poikien maaottelua.


title: Teemu Suhonen

text: Suhonen on pelannut myös rullakiekkoa, josta hänellä on voitettuna MM-pronssia vuodelta 2012.


title: Teemu Suhonen

text: Suhonen harrasti myös 15-vuotiaaksi asti jalkapalloa.


title: Lesley Ann Warren

text: Lesley Ann Warren (s. 16. elokuuta, 1946 New York, New York, Yhdysvallat) on yhdysvaltalainen näyttelijä ja laulaja. Hän sai parhaan naissivuosan Oscar-ehdokkuuden roolistaan musikaalielokuvassa "Victor/Victoria" (1982). Hän on näytellyt muun muassa televisiosarjassa "Vaarallinen tehtävä". Warren on myös näytellyt Susan Mayerin äitiä televisiosarjassa "Täydelliset naiset" (2005–2011).


title: Martti Rekonpoika Hastig

text: Martti Rekonpoika (Mårten Grelsson) Hastig (10. maaliskuuta 1682 – 12. tammikuuta 1784) oli Ikaalisten ja Kyrön pitäjien jahtivouti vuosina 1726–1753. Hän syntyi Parkanon Alaskylässä Rekon taloon. Katovuosien aiheuttaman varattomuuden seurauksena hänestä tuli Porin jalkaväkirykmentin Kyrön komppanian sotilas, joka osallistui karoliiniarmeijassa suureen Pohjan sotaan Baltiassa. Hän palasi Suomeen ilmeisesti ennen Pultavan taistelua 1709. Isonvihan aikana hän oleskeli Loimaalla.


title: Martti Rekonpoika Hastig

text: Martti Hastig nimitettiin vuonna 1726 Kyrön ja Ikaalisten jahtivoudiksi. Tehtävä oli kruunun virka ja nimityksen suoritti maaherra, kenraalimajuri Otto Reinhold Yxkull käräjien hyväksyttyä ehdokkaan. Hastig hoiti tehtävää 27 vuotta ja seuraajaksi nimitettiin hänen poikansa Gabriel Hastig, joka hänkin oli virassa 35 vuotta.


title: Martti Rekonpoika Hastig

text: Martti Hastig toimi nimismiehen apuna muissakin asioissa kuten metsien inventoinnissa Ruotsin amiraliteetin tarkoituksia varten. Hän oli myös Kyrön Tokosen kylän Kuotila-nimisen tilan isäntä vuosina 1739–1753 pitkään jatkuneen autioajan jälkeen. Hämeenkyrön perinneraitin varrella olevan Kuotilan isäntänä jatkoi vanhin poika Mikko ja tila pysyi suvun hallinnassa seuraavalle vuosisadalle.


title: Martti Rekonpoika Hastig

text: Martti Hastig avioitui isonvihan lopulla Loimaan Metsämaan Tuomolan talon Kirsti (myös Kristiina) Juhontyttären kanssa. Kirsti Tuomolalla (15. huhtikuuta 1696 – 24. joulukuuta 1770) ja Martti Hastigilla oli kahdeksan lasta, joista vain yksi kuoli lapsena. Vanhin tytär Anna avioitui räätäli Matti Wikbergin kanssa ja Hastigin kaksi poikaa oppivat myös räätäleiksi. Hastigin suku laajeni sittemmin Hämeenkyrössä useaan taloon.


title: Valheita

text: Valheita on Jouko Turkan kirjoittama näytelmä. Se sai kantaesityksensä Turkan ohjaamana Suomen Kansallisteatterin Pienellä näyttämöllä syyskuussa 1990. Turkka myös lavasti ja puvusti esityksen. Näytelmässä esiintyivät Tea Ista, Merja Larivaara, Tero Jartti, Yrjö Järvinen ja Markku Nieminen. Musiikin sävelsi Atso Almila. Kansallisteatterissa esitetty näytelmä oli kestoltaan harvinaisen pitkä, noin neljä tuntia. Kun Turkalta kysyttiin onko esitys liian pitkä, vastasi tämä ""Ottakoot eväitä mukaan"".


title: Att hyra en kändis

text: Att hyra en kändis on Jouko Turkan kirjoittama näytelmä. Se sai kantaesityksensä Turkan ohjaamana Teatteri Viiruksessa 30. syyskuuta 1994. Näytelmässä esiintyivät Marika Parkkomäki, Pia Runnakko, Johan Storgård, Mats Långbacka ja Paul Olin. Näytelmä sisälsi kohtauksen, jossa Parkkomäki oli pukeutunut ainoastaan lakritsiin ja kutsui yleisön miespuolisia katsojia eturivista syömään lakritsin päältään.


title: Oikeuslingvistiikka

text: Oikeuslingvistiikka on tieteenala, joka tutkii oikeuskielen kehitystä, ominaisuuksia ja käyttöä. Se sijoittuu tieteenalojen jaottelussa oikeustieteen ja kielitieteen osa-alueen semantiikan välille. Oikeuslingvistiikassa on tärkeää sanojen merkitysten tutkimus eli leksikologia, joka seuraa siitä, että oikeuskieli poikkeaa yleiskielestä erityisesti ammattisanojen osalta. Leksikologiaa sovelletaan muun muassa oikeussanakirjojen laatimisessa. Oikeustieteestä oikeuslingvistiikka eroaa siten, että kun oikeustieteessä mielenkiinto kohdistuu termien merkityssisältöihin, oikeuslingvistiikassa sen sijaan huomio kohdistetaan termeihin itsessään, mutta niitä tutkittaessa tarvitaan kuitenkin oikeustieteestä saatavaa tukea.


title: Oikeuslingvistiikka

text: Oikeuslingvistiikassa tutkitaan lauseopin eli syntaksin suhteen sellaisia oikeuskielen rakenteita kuten lauseiden pituutta, alisteisten sivulauseiden yleisyyttä ja tekstin luettavuutta. Vähäisemmälle huomiolle jää yleensä muoto-oppi eli morfologia ja äänneoppi eli fonologia, mutta muoto-oppiakin tarvitaan esimerkiksi oikeudellisten yhdyssanojen muodostamisessa, sillä oikeuskielelle ovat tyypillisiä monimutkaiset yhdyssanat. Myös kielihistoriallinen ja kielisosiologinen näkökulma on usein hyödyksi oikeuslingvistisessä tutkimuksessa. Niiden avulla saadaan selville esimerkiksi sanaston muutokset, sanastolainojen alkuperä ja sanojen ikä.


title: Oikeuslingvistiikka

text: Vertaileva oikeuslingvistiikka tutkii eri oikeuskielten kehitystä, rakennetta ja sanavarastoa. Tällaisen perustutkimuksen avulla saadaan selville eri oikeuskielten vaikutuksia toisiinsa. Tutkimuskohteena on esimerkiksi eri maissa käytettävät lakimieslatinat ja vierassanojen kulkeutuminen kielestä toiseen.


title: Oikeuslingvistiikka

text: Nimityksen oikeuslingvistiikka otti käyttöön ranskalainen oikeustieteilijä François Gény 1921 julkaistussa teoksessaan "Science et technique en droit privé positif II," jossa on jakso nimeltään Observations générales, tendant à prépaper l'élaboration de la linguistique juridique eli yleisiä huomioita oikeuslingvistiikan kehittämiseksi. Suomessa oikeuslingvistiikan ja oikeudellisen leksikografian uranuurtaja on ollut Lapin yliopiston oikeuslingvistiikan professori Heikki E. S. Mattila.


title: Jouko Nivarpää

text: Jouko Nivarpää (sukunimi vuoteen 1954 "Lempinen", 1927 Ähtäri – 2011) oli suomalainen taidemaalari.


title: Jouko Nivarpää

text: Nivarpään vanhemmat olivat kansakoulunopettajat Erkki ja Signe Lempinen. Nivarpää vietti lapsuus- ja nuoruusvuotensa Pälkäneellä jossa hänen vanhempansa olivat opettajina Laitikkalan koululla. Hän opiskeli aluksi jonkin aikaa Kajaanin opettajaseminaarissa mutta aloitti sitten taideopinnot opiskellen Helsingissä Vapaassa taidekoulussa ja sen jälkeen Suomen Taideakatemian koulussa josta hän valmistui 1950.


title: Jouko Nivarpää

text: Kuhmoisissa vuodesta 1956 asunut Nivarpää tunnettiin muun muassa muotokuvamaalarina. Hän toimi myös 19 vuoden ajan Kuhmoisten yläasteen ja lukion kuvaamataidonopettajana.


title: Jouko Nivarpää

text: Jouko Nivarpää oli naimisissa taidemaalari ja opettaja Raili Nivarpään (1930–2011) kanssa.


title: Heikki Ihantola

text: Heikki Kaarlo Juhani Ihantola (s. 1933) on suomalainen tekniikantutkija. Hän on ollut Turun yliopiston elektroniikan ja tietotekniikan professori vuodesta 1986. Hän on tutkinut puolijohdetekniikkaa.


title: Lauri Love

text: Lauri Love (s. 14. joulukuuta 1984) on brittiläis-suomalainen opiskelija, tietoturvaneuvonantaja ja hakkeri, jonka luovutusta Isosta-Britanniasta Yhdysvallat vaati vuonna 2015.


title: Lauri Love

text: Yhdysvallat vaati Lovea luovutettavaksi suorittamaan noin 100 vuoden vankeusrangaistusta. Luovuttamisesta tehtiin päätös 14. marraskuuta 2016, mutta vetoomustuomioistuin kumosi päätöksen helmikuussa 2018.


title: Lauri Love

text: Love on kotoisin Stradishallista Suffolkista. Hänen vanhempansa ovat vankilapastori Alexander Love ja Sirkka-Liisa Love. Lovella on Suomen passi, ja hän suoritti siviilipalveluksen Tampereen yliopiston alaisessa instituutissa 2008. Love kävi Nottinghamin yliopistoa ja Glasgow’n yliopistoa, mutta joutui lopettamaan opintonsa kesken molemmilla kerroilla terveyssyistä. Hän opiskelee sähkötekniikkaa Suffolkin yliopistossa.


title: Lauri Love

text:
Yhdysvallat syyttää Lovea liittovaltion ja yksityisten tietojärjestelmien ja haltuun saatujen tietojen luvattomasta käytöstä ja vaatii hänen luovuttamistaan.
Häntä syytetään tunkeutumisesta mm. seuraavien virastojen ja yhtiöiden järjestelmiin: Federal Reserve, Yhdysvaltain armeija, Yhdysvaltain puolustusministeriö, Yhdysvaltain ohjuspuolustusvirasto, Nasa, FBI:n tietotekninen rikostutkinta, Deltek inc., Forte Interactive. Hänestä on annettu pidätysmääräys kolmessa eri oikeusistuimessa: New Yorkissa, New Jerseyssä ja Virginiassa.


title: Lauri Love

text: Loven kotiin tehtiin kotietsintä lokakuussa 2013. Yhdysvallat lähetti Britannialle nootin heinäkuussa 2015 ja vaati Loven luovuttamista. Hänet pidätettiin 15. heinäkuuta 2015, mutta vapautettiin samana päivänä takuita vastaan.


title: Lauri Love

text: Love vastusti Yhdysvaltoihin luovuttamistaan. Puolustus vetosi hänen sairastamaansa aspergerin syndroomaan ja depressiivisyyteen. Syyskuussa 2016 brittiläinen tuomioistuin kuitenkin linjasi, että Loven Yhdysvaltoihin luovuttamiselle ei ole esteitä. Lovea uhkasi Yhdysvalloissa jopa 99 vuoden vankeusrangaistus. Loven luovuttamisesta tehtiin päätös 14. marraskuuta 2016. Vetoomustuomioistuin Lontoossa kuitenkin kumosi päätöksen 5. helmikuuta 2018.


title: Esko Iisalo

text: Esko Ilmari Iisalo (s. 7. maaliskuuta 1930 Turku) on suomalainen farmakologi ja professori.


title: Esko Iisalo

text: Iisalon vanhemmat olivat rehtori Yrjö Johannes Iisalo ja Salli Maria Lehtoranta ja hänen puolisonsa vuodesta 1956 on lääketieteen lisensiaatti Ulla Marjatta Lappalainen. Iisalo tuli ylioppilaaksi Turun suomalaisesta lyseosta 1948 ja valmistui lääketieteen lisensiaatiksi 1955, tohtoriksi hän väitteli 1962. Sisätautien erikoislääkärin pätevyyden Iisalo sai 1961.


title: Esko Iisalo

text: Iisalo on ollut Turun yliopiston kliinisen farmakologian professori 1986–1992. Hän tutki hermoston farmakologiaa.


title: All American Open

text: All American Open International Karate Championships on vuosittain käytävä Kyokushinin Amerikan-mestaruuskilpailut. Sitä on järjestetty vuodesta 1996 lähtien New Yorkissa ja se käydään avoimessa painoluokassa. Historian saatossa menestynein ottelija on ollut brasilialainen Ewerton Teixeira, joka on voittanut turnauksen viidesti.


title: Joonas Kalliola

text: Joonas Kalliola (s. 29. huhtikuuta 1991 Rauma) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan vasen laitahyökkääjä, mutta osaa pelata myös keskellä. Isokokoinen Kalliola on tunnettu työteliäänä kahden suunnan hyökkääjänä. Hän tykkää pelata myös varsin fyysistä peliä ja Kalliola viihtyy maalinedustatilanteissa.


title: Joonas Kalliola

text: Kalliola on Rauman Lukon kasvatti. Hän oli kaudella 2006–2007 seuran C-nuorten paras syöttäjä sekä SM-karsinnoissa että SM-sarjan runkosarjassa kerättyään molemmissa 11 syöttöpistettä. Kauden 2008–2009 päätteeksi Kalliola voitti A-nuorten SM-pronssia. Kaudella 2009–2010 hän nousi Lukon A-nuorten varakapteeniksi. Kesällä 2010 Kalliola harjoitteli seuran SM-liigajoukkueen mukana ja hän osallistui mm. Pitsiturnaukseen. Elokuussa Lukko lainasi Kalliolan seuran yhteistyöjoukkue KooKoohon, Mestikseen, mutta yllättäen seurojen välisen yhteistyön päätyttyä hän palasi kuitenkin Lukkoon jo ennen kauden alkua syyskuussa. Kaudella 2011–2012 Kalliola nousi takaisin Lukon A-nuorten kapteenistoon.


title: Joonas Kalliola

text: Kaudeksi 2012–2013 Kalliola siirtyi 1+1-vuotisella sopimuksella Mestis-joukkue Lempäälän Kisaan. Hänen tulokaskautensa sarjassa toi 33 runkosarja- ja neljässä playoff-ottelussa tehot 4+1=5. LeKi ei käyttänyt Kalliolan sopimuksessa ollutta optiota. Hän siirtyi kaudeksi 2013–2014 vuoden mittaisella sopimuksella Mikkelin Jukureihin. Kalliola voitti kauden päätteeksi Mestis-hopeaa. Kaudella 2014–2015 hän jakoi kuudella osumallaan sarjan pudotuspelien maalipörssin voiton kolmen muun pelaajan kanssa. 25. maaliskuuta 2015 toisessa välieräottelussa vieraissa Kajaanin Hokkia vastaan Kalliola ratkaisi Jukureille 2-3-voiton ylivoimalla peräti ajassa 151.31. Ottelu oli Suomen kaikkien aikojen pisin jääkiekko-ottelu. Jukurit eteni lopulta finaaliin ja Mestiksen-mestaruuteen asti. Seura nostettiin kaudeksi 2016–2017 SM-liigaan, jonka julkistamisen jälkeen Kalliola teki syyskuussa 2015 Jukureiden kanssa vuoden mittaisen jatkosopimuksen. Kaudella 2015–2016 hän voitti koko sarjan jäähypörssin 102 minuutillaan. Kalliola voitti kauden päätteeksi Mestiksen mestaruuden.


title: Joonas Kalliola

text: Kalliola teki SM-liigadebyyttinsä kauden 2016–2017 avauskierroksella 16. syyskuuta 2016 Vaasan Sportia vastaan. Hän sai ottelussa jääaikaa 13.54 minuuttia. Liigauransa avausmaalin Kalliola teki kolmannessa ottelussaan 22. syyskuuta 2016 Rauman Lukkoa vastaan. Hän teki kauden aikana 55 runkosarjaottelussa tehot 8+5=13. Joulukuussa 2016 Kalliola teki Jukureiden kanssa vuoden mittaisen jatkosopimuksen. Maaliskuussa 2018 hän teki joukkueen kanssa kaksivuotisen jatkosopimuksen.


title: Iisalo

text: Iisalo on muun muassa seuraavien suomalaisten sukunimi:


title: Michel Aflaq

text: Michel Aflaq (1910 – 23. kesäkuuta 1989 Pariisi) oli syyrialainen filosofi, sosiologi ja nationalisti. Hän perusti Baath-puolueen yhdessä ystävänsä Salah al-Din al-Bitarin kanssa. Baath-puolueen iskulause on "Yhtenäisyys, vapaus, sosialismi". Lisäksi se kannattaa maallistumista.


title: Michel Aflaq

text: Aflaq oli sitä mieltä että arabien olisi lopetettava valtiollinen hajaannus ja yhdistyttävä, sillä ainoastaan yhtenäinen arabivaltio takaisi yhteiskunnallisen kehityksen. Hän kritisoi sekä kapitalismia että kommunismia ja arvosteli Karl Marxin dialektiikkaa yhteiskunnallisen kehityksen ainoana totuutena. Marxin ajatuksia aineellisesti hyvän elämän merkityksestä hän piti kuitenkin oikeina. Vaikka hän kannatti maallistumista, hän ei kannattanut ateismia.


title: Michel Aflaq

text: Aflaq syntyi kristittyyn keskiluokkaiseen kauppiasperheeseen. Hän sai perusopintonsa Syyriassa maallistuneissa kouluissa ja pääsi jatkamaan opintojaan Sorbonnen yliopistoon Ranskaan.


title: Michel Aflaq

text: Sorbonnessa Aflaq luki filosofi Henri Bergsonin teoksia ja tutustui elinikäiseen ystäväänsä Salah al-Din al-Bitariin. Hän perusti arabiopiskelijoiden yhdistyksen ja tutustui Karl Marxin tuotantoon ja ajatteluun.. Hän palasi Syyriaan vuonna 1932 vakaumuksellisena kommunistina, joskin pettyi kommunisteihin pian.


title: Michel Aflaq

text: Pettymyksen aiheutti Ranskan kommunistien tuki Léon Blumin hallitukselle. Blumin hallitus jatkoi Ranskan vanhaa politiikkaan siirtomaissa ja Kansainliiton mandaateissa. Osmanien valtakunnan romahdettua vuonna 1918 Syyriasta oli tullut Kansainliiton mandaatti, jonka hallinto oli annettu Ranskalle. Myöskään Syyrian-Libanonin kommunistinen puolue ei lämmennyt itsenäistymiselle, vaan tuki Ranskan kommunistien linjaa. Aflaq alkoi pitää kommunisteja lähinnä Neuvostoliiton työkaluna. Tämän jälkeen hän kiinnostui Antun Saadehin Syyrian kansallisen sosialistipuolueen ideologiasta ja sen hyvin toimivasta puolueorganisaatiosta.


title: Michel Aflaq

text:
Palattuaan kotimaahansa Aflaq työskenteli historianopettajana. Hänen ystävänsä al- Bitar työskenteli samassa koulussa matematiikan- ja fysiikanopettajana. Koulu oli Tajhiz al-Ulanan koulu, jota pidettiin Syyrian parhaana. He perustivat myös opintokerhoja oppilailleen. Vuonna 1940 Aflaq ja al-Bitar perustivat puolueen, joka sai nimekseen Arabi Ihya. Seuraavana vuotena Aflaq käytti lähes kaiken vapaa-aikansa perustamansa puolueen hyväksi. Myös hänen maineensa hyvänä puhujana, joka osasi myös dramaattiset tehokeinot, alkoi kasvaa.
Puolueen nimi muutettiin pian "Baath- puolueeksi" (suom. uudelleensyntyminen). Tällä Aflaq ja al-Bitar halusivat osoittaa, että Lähi-idässä oli alkanut uusi, muutosten aika. Sen osoituksena he pitivät muun muassa Irakin pääministerin Rashid Ali al-Gaylanin asettumista vastustamaan avoimesti Iso- Britannian valta-asemaa maassaan. Samoihin aikoihin oli jo kuitenkin olemassa "Arabien Baath-liike", jonka johtaja Zaki al-Arsuzi syytti Aflaqia nimivarkaudesta. Kumpikin ryhmittymä oli nationalistinen ja niistä tuli ne kävivät katkeran kamppailun kannattajista.


title: Michel Aflaq

text:
Vuonna 1942 Aflaq erosi opettajan virastaan ja ryhtyi päätoimiseksi poliitikoksi. Syyria oli edelleen Ranskan mandaattina ja Aflaq pyysi vuonna 1945 ranskalaisilta mandaattiviranomaisilta puolueensa virallistamista. Puolue sai virallisen puolueen aseman vasta vuonna 1947.
Baath- puolue valitsi Aflaqin ensimmäiseksi puheenjohtajakseen vuonna 1947. Seuraavana vuotena alkoi ilmestyä puolueen nimeä kantava sanomalehti. Israelin itsenäisyyssota käytiin vuonna 1948. Siinä Syyria ja muut arabimaat kärsivät tappion. Aflaq organisoi sodan loputtua mielenosoituksia, joissa hän syytti Syyrian hallitusta ja presidentti Shukri al-Quwatlia tappiosta. Aflaqin mukaan hallitus koostui pelkistä korruptoituneista suurmaanomistajista, jotka toiminnallaan olivat aiheuttaneet tappion. Kirjoitustensa vuoksi Aflaq vangittiin.


title: Michel Aflaq

text: Pian Aflaq vapautettiin, mutta hänet vangittiin uudelleen, kun kovaa linjaa kannattanut Husni al-Zaim kaappasi Syyriassa vallan. Al-Zaim kielsi kaikki puolueet ja väitti, että demokratia ei sovi Syyriaan vielä vuosikymmeniin. Hän menetti pian valtansa ja uusi, vaaleilla valittu hallitus astui virkaansa elokuussa 1949.Uusi presidentti Hashim al- Atassi nimitti Aflaqin opetusministeriksi ja hän oli opetusministerinä vuoden 1949 elokuusta- joulukuuhun.


title: Michel Aflaq

text: Syyriassa tapahtui uusi sotilasvallankaappaus vuonna 1951 ja valtaan nousi nationalistinen Adib Shiskali. Aflaq erehtyi kun kuvitteli voivansa tehdä uuden johdon kanssa yhteistyötä molempien nationalistisen ajatusmaailman pohjalta. Shiskalin hallinto kielsi kaikki puolueet ja Aflaq päätti siirtyä Libanoniin, missä monimutkaisten tapahtumien jälkeen muokattiin puolueen ohjelmaa sosialistisemmaksi.


title: Michel Aflaq

text: Shiskalin valta päättyi vuoden 1954 vallankaappaukseen. Syyriassa pidettiin nyt vapaat vaalit ja Baath- puolue sai 22 paikkaa parlamentista. Puolue ryhtyi Aflaqin vastustuksesta huolimatta yhteistyöhön kommunistien kanssa. Vuonna 1958 Syyria ja Egypti muodostivat Yhdistyneen Aarabitasavallan. Baath-puolue ja Aflaq ajautuivat entistä enemmän marginaaliin Gamal Abdel Nasserin painostuksen vuoksi. Nasserin propaganda solvasi Aflaqia "Rooman keisariksi" ja "Kyproslaiseksi kristityksi". Hafez Al-Assad perusti nyt puolueeseen sotilaallisen siiven pelastaakseen puolueen häviöltä.


title: Michel Aflaq

text:
Yhdistynyt arabitasavalta hajosi vuonna 1961, mikä oli Aflaqille helpotus. Syyriassa pidettiin jälleen vaalit ja Baath-puolue sai nyt 20 kansanedustajaa. Vuonna 1962 pidetyssä puoluekokouksessa nousi esiin ajatus vallankaappauksesta. Aflaq asettui ajatuksen kannattajaksi.
Irakiin oli myös perustettu Baath-puolue. Se kaappasi maassa vallan helmikuussa 1963. Syyriassa valta kaapattiin 8. maaliskuuta 1963 ja siviilipresidentti Nazim al-Kudsi syrjäytettiin. Syyriassa uusi hallitus muodostettiin sekä Baath-puolueen että Nasserin kannattajista. Nasser piti vallankaappauksia itselleen uhkana ja hänen propagandakoneistonsa hyökkäsi Baath-puoluetta vastaan. Seurauksena oli välien lopullinen katkeaminen.


title: Michel Aflaq

text: Asiat eivät kuitenkaan edenneet lopulta suotuisasti. Sekä syyrialaiset että irakilaiset sotilaat jotka muodostivat puolueen sotilasosaston, olivat syrjäyttämässä siviilejä puolueen johdosta. Myös Aflaq joutui syrjään. Nyt julistettiin, että sosialismin rakentamiseksi tarvittiin sotilaiden ja johtajien liittoa. Vaikka sotilaat johtivat Irakin ja Syyrian vallankaappauksia, katsottiin maailmalla, että johtaja oli Aflaq. Vastavallankumous syrjäytti Baath-puolueen Irakissa 10. marraskuuta 1963.


title: Michel Aflaq

text:
Tilanne Baath-puolueessa kiristyi myös Syyriassa. Puolueen sotilallinen- ja siviiliosasto kävivät valtakamppailua ja Aflaqin siviiliosasto hävisi kamppailun. Hafez al-Assadin kaapattua Syyriassa vallan 23. helmikuuta 1966 oli Aflaqin pakko lähteä maanpakoon. Tämä merkitsi myös Baath- puolueen hajoamista Irakin puolueeseen ja Syyrian uus-Baathilaiseen puolueeseen. Aflaq ei enää koskaan palannut syntymämaahansa.
Libanonissa ja Brasiliassa vietetyn maanpakolaisuuden jälkeen Aflaq muutti vuonna 1968 Irakiin. Siellä hän syytti sikäläistä Baath- puoluetta siitä, että he eivät tukeneet palestinalaisia heidän kamppailussaan. Irakin johto ei halunnut avointa konfliktia Israelin kanssa ja Aflaq siirtyi vapaaehtoisesti Libanoniin vuonna 1971 välttääkseen suuremmat riidat Irakin johdon kanssa. Samana vuonna Syyrian johtaja Hafez al-Assad ilmoitti, että Aflaq on tuomittu poissaolevana kuolemaan. Aflaq palasi Irakiin jälleen vuonna 1974.


title: Michel Aflaq

text: Palattuaan Irakiin Aflaq ei enää osallistunut politiikkaan. Hän omistautui kirjoittamaan teoksia, jotka käsittelivät arabien kansallisuusliikettä ja vallankumoushistoriaa. Hän sai jonkun verran vaikutusvaltaa, kun Irakin presidentti Saddam Hussein ystävystyi hänen kanssaan. Vuosina 1980- 1988 aikana käydyn Irakin-Iranin sodan aikana Iran väitti propagandassaan, että Irakin johtaja ottaa vastaan käskyjä kristityltä.


title: Michel Aflaq

text:
Aflaq kuoli vuonna 1989 Pariisissa, missä oli saamassa hoitoa pitkäaikaiseen sairauteensa.
Aflaqia on pidetty askeettisena ja ujona henkilönä, joka eli vaatimatonta elämää.


title: Michel Aflaq

text: Yhdysvalloissa työskennellyt libanonilainen filosofi Fouad Ajami on tarkastellut Aflaqin kirjoituksia kriittisesti. Hänen mukaansa niistä puuttuu todellinen sisältö. Sisällön sijasta kirjoittaja tuntuu olleen kovin innostunut omista sanoistaan. Ajami myöntää kuitenkin, että niissä on myös hyvää näkemystä siitä, mikä arabimaailman kehityksessä meni vikaan ja mitä pitäisi tehdä, jotta saavutettaisiin parempi tulevaisuus.


title: Michel Aflaq

text: Toisin kuin ystävänsä ja työtoverinsa Salah al-Din al-Bitar, joka esitti myös käytännöllisiä ratkaisuja arkisiin ongelmiin, Aflaq keskittyi enemmän unelmiin.


title: Michel Aflaq

text: Aflaq esiintyi päättäväisenä sananvapauden puolustajana. Al-Assadin kaapattua vallan Syyriassa hän vaati demokratiaa ja vastusti diktatuurin rakentamista. Hänen ajatuksiinsa sanan- ja ajatuksenvapaudesta liittyy kuitenkin tiettyä horjuuvuutta ja paradokseja. Aflaq kirjoitti, että Baath- puolueen tuli pitää pitää valtaa ilman vapaita vaaleja neuvoa ihmisiä tietyn siirtymäkauden aikana joka vaadittiin ennen parempaa yhteiskuntaa. Kansalta ei olisi tarvetta kysyä mielipidettä, sillä vain puolueella oli hallussaan oikeat vastaukset.


title: Michel Aflaq

text: Syyrian diktaaturihallinnon ja Saddam Husseinin katsotaan nykyään käyttäneen Aflaqin kirjoituksia yhtenä kovaotteisen diktatuurin oikeuttajista.


title: Alpo Hukka

text: Alpo Mauno Sakari Hukka (22. syyskuuta 1916 Sortavalan maalaiskunta – 4. heinäkuuta 2016 Helsinki) oli suomalainen rovasti ja lähetysjohtaja.


title: Alpo Hukka

text: Alpo Hukan isä oli veturinkuljettaja. Hän pääsi ylioppilaaksi 1935 Sortavalan lyseosta ja opiskeli teologiaa Helsingin yliopistossa. Hukka vihittiin papiksi 1939. Hän toimi sotavuosina 1940–1944 sotilaspastorina sekä Suomen Rautatieläisten Kristillisen Yhdistyksen sihteerinä 1939–1945. Sotien jälkeen hän lähti vuonna 1946 Suomen Lähetysseuran lähetystyöntekijäksi Lounais-Afrikkaan Ambomaalle (nykyinen Namibia) yhdessä vaimonsa Leenan kanssa. Hukka toimi Ambomaalla pappisseminaarin ja ammattikoulun opettajana sekä aluerovastina ja pappisseminaarin rehtorina. Hän oli parin vuoden ajan vuonna 1956 perustetun Ambo-Kavangon kirkon johtajana ja toimi kirkon johtajaksi ja piispaksi myöhemmin tulleen Leonard Aualan mentorina.


title: Alpo Hukka

text: Hukka palasi perheineen Suomeen 1963 sen jälkeen kun Auala oli valittu Ambo-Kavangon kirkon piispaksi. Hän toimi sitten Suomen Lähetysseuran lähetysjohtajana 1967–1981. Eläkkeelle jäätyään hän opiskeli kiinan kieltä Pekingissä ja toimi sittemmin kiinan kielen opettajana ja Kiinaan suuntautuneiden retkien johtajana. 1990-luvulla hän oli aloittamassa seurakuntatoimintaa ja rippikouluja Venäjän Karjalassa ja hän kartoitti usean vuoden ajan Sortavalan vanhan suomalaisen hautausmaan hautapaikkoja.


title: Berndt August Paldani

text: Berndt August Paldani (19. syyskuuta 1823 Virrat – 10. tammikuuta 1860 Ruovesi) oli suomalainen pappi ja kansanperinteen kerääjä.


title: Berndt August Paldani

text: Paldanin vanhemmat olivat Virtain Vaskussa asunut kersantti Otto Paldani ja Fredrika Lilljedahl. Hän kävi Hämeenlinnan triviaalikoulua ja Vaasan lukiota päästen ylioppilaaksi yksityistodistuksella 1847. Paldani vihittiin papiksi Turun hiippakunnassa vuonna 1853.


title: Berndt August Paldani

text: Paldani teki opiskeluaikanaan kaksi runonkeruumatkaa Pohjois-Satakuntaan. Ensimmäinen matka tapahtui talvella 1851–1852 jolloin hän kiersi Ylöjärven, Viljakkalan, Ikaalisten, Jämijärven, Hongonjoen (nykyinen Honkajoki), Karvian, Parkanon, Kihniön, Virtain ja Ruoveden pitäjissä. Toisen keruumatkansa Paldani teki keväällä 1852 kiertäen Ikaalisissa, Kankaanpäässä, Hongonjoella, Parkanossa, Kurussa ja Ylöjärvellä. Hän sai kerättyä molemmilla matkoillaan runsaasti materiaalia, muun muassa runoja, sananlaskuja, asutustarinoita, arvoituksia ja satuja. Paldanin matkakirjeet julkaistiin Länsisuomalaisen osakunnan Kaukomieli-lehdessä.


title: Berndt August Paldani

text: Paldani oli armovuoden saarnaajana Kakskerrassa 1853–1855 ja Pohjassa 1855–1856 sekä välisaarnaajana Huittisissa 1856 ja viimeksi hän toimi Euran kirkkoherran apulaisena vuonna 1856–1858. Hän jäi sitten virkavapaalle sairauden takia ja kuoli 1860 Ruovedellä.


title: M/S AIDAvita

text: M/S AIDAvita on saksalais-amerikkalaisen AIDA Cruises -varustamon risteilyalus. Laiva rakennettiin Saksan Wismarissa Aker MTW:n telakalla vuonna 2002. Aluksen pituus on 202,85 metriä, leveys 28,1 metriä ja suurin syväys 6,3 metriä. Laivan koneet tuottavat 18 800 kilowatin tehon ja 21 solmun enimmäisnopeuden.


title: M/S AIDAvita

text: "AIDAvitan" sisaralus on "AIDAaura".


title: M/S AIDAvita

text: Aluksen köli laskettiin 21. marraskuuta 2000, ja alus laskettiin vesille 15. marraskuuta 2007. "AIDAvita" toimitettiin omistajalleen huhtikuussa 2002.


title: S/S Yorkbrook

text: S/S Yorkbrook oli vuonna 1905 valmistunut brittiläinen rahtilaiva, joka myöhemmin purjehti myös Viron ja Espanjan lippujen alla. Se tuli tunnetuksi vuosina 1936–1937, kun alus kansainvälisestä aseidenvientikiellosta huolimatta kuljetti Helsingistä kolme sotatarvikelastia Espanjan sisällissodan tasavaltalaisille.


title: S/S Yorkbrook

text: South Shieldsissä rakennettu alus laskettiin vesille vuonna 1905 nimellä "Solo" ja nimettiin uudelleen "Yorkbrookiksi" 1929. Vuonna 1935 laiva siirtyi parin vuoden ajaksi Viron lipun alle. Tammikuussa 1939 se upposi ilmaiskun jälkeen Barcelonan satamassa. Vuotta myöhemmin Espanjan sisällissodan voittaneet nationalistit nostivat "Yorkbookin" ylös ja ottivat sen korjaustöiden jälkeen käyttöön nimellä "Castillo Monteagudo". Vuonna 1952 alus nimettiin vielä kerran uudelleen "Vicente Suareziksi" ja romutettiin lopulta 1970.


title: S/S Yorkbrook

text: "Yorkbrookin" asekuljetuksista on paljon ristiriitaisia tietoja, mutta alus teki syksyn 1936 ja kevään 1937 välillä kolme Suomen ja Espanjan välistä matkaa, jotka vuonna 1967 ilmestyneissä muistelmissaan vahvistaa myös Merimies-Unionin silloinen puheenjohtaja Niilo Wälläri. Helsingistä lähteneen laivan määräasatamia Espanjassa olivat kahdella ensimmäisellä kerralla Barcelona ja viimeisella matkalla Baskimaalla sijaitseva Santander. "Yorkbrook" purjehti tuolloin virolaisen Usalduühing Jakobsen & Ko -yhtiön omistuksessa Pärnu kotisatamanaan.


title: S/S Yorkbrook

text: Tasavaltalaisille myydyn sotamateriaalin järjesti saksalainen asekauppias Joseph Veltjens, vaikka natsi-Saksa kuului Espanjan sisällissodan vastapuolen, kenraali Francon johtamien kansallismielisten tukijoihin. Asekaupoissa hän käytti hyväkseen Suomessa vaikuttaneen toisen saksalaisen asekauppiaan Willi Daugsin bulvaaniyhtiötä Oy Transbaltic Ab, joka osti aseita Suomen valtion omistamalta Oy Tikkakoski Ab:lta. Viranomaisten hämäämiseksi virallisiin asiapapereihin merkittiin niiden määränpääksi Jemenin kuningaskunnassa sijaitseva Al Hudaydahin satama ja ostajaksi imaami Yahya Muhammad Hamid ed-Din. Suomesta hankittujen aseiden lisäksi Espanjaan vietiin Saksan kautta ostettua sotamateriaalia, joka kuitenkin laivattiin aluksi Helsinkiin.


title: S/S Yorkbrook

text: Elokuussa 1936 solmitun puuttumattomuussopimuksen johdosta Espanja oli aseidenvientikiellossa, joten kuljetukset piti hoitaa salaisesti. "Yorkbrookin" asekuljetukset tulivat kuitenkin Suomessa julkisuuteen keväällä 1937, kun SDP:n kansanedustaja K. H. Wiik sai niistä vihiä ja otti asian esille eduskunnassa, luullessaan aseiden olevan matkalla kansallismielisille. Kun Wälläri selvitti Wiikille asioiden todellisen laidan, tämä pysyi jatkossa hiljaa. Tämän jälkeen "Yorkbrookin" matkasta kirjoitti useaan otteeseen vasemmistolainen kulttuurilehti "Tulenkantajat", joka sekin erehtyi luulemaan aseiden olevan menossa kapinallisille. Lehti piti tapausta virheellisesti suorana todisteena Suomen puolustuslaitoksen ja suojeluskuntajärjestön asekaupoista Francon fasistien kanssa.


title: S/S Yorkbrook

text: Kolmen Suomesta lähetetyn aselasti lisäksi Veltjens järjesti Espanjaan myös neljännen kuljetuksen, jonka välikäsinä hän käytti ruotsalaisia liikemiehiä. "Allegro"-nimisellä aluksella vietiin Gdyniasta keväällä 1937 aseita ja ammuksia Barcelonaan, mutta kun lasti saapui perille, huomaisivat tasavaltalaiset, että 13 000 kuljetuslaatikosta ainoastaan 1 000 sisälsi asemateriaalia ja loput oli täytetty tiilillä. Ruotsalainen merikapteeni Erik Ericsson puolestaan väitti vuonna 1939 ilmestyneessä kirjassaan, että hän vaihtoi tiilet aseiden tilalle yhdessä suomalaisten kommunistien kanssa, kun Saksasta saapunut lasti odotti laivaustaan Helsingin satamassa. Operaatio tehtiin, koska pelättiin, että kuljetus olisi voinut päätyä kansallismielisten käsiin. Ericssonin mukaan aseet toimitettiin myöhemmin perille ranskalaisella aluksella Ahvenanmaan Eckeröstä. Hänen kertomustensa todenperäisyyttä ei kuitenkaan ole voitu vahvistaa. 1940-luvun puolivälissä Ruotsin lehdistö kirjoitti laajasti "Allegron" tekemistä asekuljetuksista, käsitellen samalla myös "Yorkbrookia" ja suomalaisten asekauppoja.


title: S/S Yorkbrook

text: "Yorkbrook" lähti ensimmäisen kerran Helsingistä kohti Espanjaa syyskuussa 1936. Ranskalaisen "L'Oeuvre"-lehden helmikuussa 1940 julkaiseman artikkelin mukaan lastina oli saksalaisten salaisesti Suomessa varastoimia vanhentuneita ammuksia, jotka Joseph Veltjens myi tasavaltalaisille Saksan silloisen ilmailuministerin Hermann Göringin toimeksiannosta. 25 miljoonan Ranskan frangin kauppasumma talletettiin ruotsalaiseen pankkiin. Göring kuitenkin ilmoitti aluksesta Espanjan kansallismielisille, joiden oli tarkoitus kaapata "Yorkbrook", mutta laiva pääsi lopulta suunnitelmien mukaisesti perille Barcelonaan.